ועדת הכלכלה, כנסת 25, פרוטוקול מספר 216, 2023-10-25 00:00

דוד ביטן: בוקר טוב, אני פותח את הישיבה בנושא תוכנית הסיוע לעסקים של משרד הכלכלה

דוד ביטן:  שר הכלכלה מכבד אותנו בנוכחותו, נשמע את התוכנית שלו ונדון בה

דוד ביטן:  מאגף התקציבים הודיעו לי אתמול שהם במילואים, למרות שראיתי שהם מגיעים לוועדת הכספים, שם הם לא במילואים

דוד ביטן:  אמרתי להם, תשלחו לפחות נציג והם לא שלחו

דוד ביטן:  יהיו לזה השלכות בעתיד, אנחנו לא חושבים שאנחנו צריכים לוותר בעניין הזה

דוד ביטן:  אנחנו נדבר על זה לאחר הישיבה ולא בישיבה עצמה

דוד ביטן:  כבוד השר, בבקשה

גלעד קריב: אדוני, אני יכול לשאול שאלה לפני דברי השר?      

דוד ביטן: אני לא רוצה לפתוח דיון לפני דברי השר

גלעד קריב: לא, לא

גלעד קריב:  אני רק רוצה לשאול שאלה

גלעד קריב:  אתה יושב-ראש הוועדה, כינסת את הישיבה

דוד ביטן: כן, תשאל שאלה

גלעד קריב: אדוני, בוקר טוב, ואני שואל גם את כבוד השר, אני לא מצליח להבין את מהות הישיבה הזאת, באמת

גלעד קריב:  עם כל הכבוד, כמו שמשרד האוצר הוא רק משרד האוצר והוא לא ממשלת ישראל, גם משרד הכלכלה הוא רק משרד הכלכלה והוא לא ממשלת ישראל

גלעד קריב:  אנחנו כפסע מציון שלושה שבועות למלחמה והעובדה היא אחת, לממשלת ישראל – שאתה, אדוני השר, חבר בכיר בה – אין תוכנית לסיוע למגזר העסקי

דוד ביטן: לא, לא, לא

דוד ביטן:  אני עוצר אותך

גלעד קריב: אבל אני רוצה להבין מה תכלית ההצגה הזאת פה?      

דוד ביטן: אני עוצר אותך, אני עוצר אותך

גלעד קריב: שכבוד השר ילך וישב עם עמיתו שר האוצר - -       

דוד ביטן: אני עוצר אותך

גלעד קריב: - - יגיעו לקבינט החברתי-כלכלי, יגיעו לממשלה ויביאו בשורות

גלעד קריב:  מה הטעם במשחק הזה?     

דוד ביטן: קריב, קריב, אני לא רוצה להוציא אותך

גלעד קריב: אנחנו הבמה להצגה - -      

דוד ביטן: אתה רוצה לצאת? אל תעשה לי פרובוקציות

גלעד קריב: - - של שר הכלכלה במלחמה הפוליטית שלו נגד שר האוצר?     

דוד ביטן: אני אסביר לך

דוד ביטן:  טוב, אני מבקש צא החוצה, צא החוצה

גלעד קריב: אני מבין שאתה רוצה להוציא אותי, על מה?      

דוד ביטן: לא, אני לא רוצה להוציא אותך

גלעד קריב: נהוג לתת קריאה ראשונה, שנייה ושלישית, נכון?      

דוד ביטן: לא

דוד ביטן:  אני לא נותן לך, כי אתה ביקשת הצעה לסדר

גלעד קריב: הצעה לסדר היא מהי מהות הדיון

דוד ביטן: אז נענה לך

גלעד קריב: מה? לשמוע על הטיוטה של שר הכלכלה?      

דוד ביטן: כן, בדיוק

גלעד קריב: ילך שר הכלכלה, ישב בקבינט, ייגש לראש הממשלה בבור בקריה, ידפוק בשולחן ויאמר: אדוני, תכריע

דוד ביטן: סיימת? סיימת? יופי

גלעד קריב: מה זה סיימתי? אתם עושים מאיתנו בדיחה

גלעד קריב:  מה אנחנו התפאורה למשחק הפוליטי שלכם?     

דוד ביטן: צא החוצה

דוד ביטן:  אתה לא באמת רוצה תשובה

גלעד קריב: אדוני השר, הלכת לראש הממשלה ואמרת לו: אדוני ראש הממשלה, במקום לעשות סיורים עם יוניקלו וכל מיני צילומים, שב איתי ועם שר האוצר ובוא נכריע על תוכנית

דוד ביטן: הרי אתה לא מחכה לתשובה

גלעד קריב: אני מחכה לתשובה

דוד ביטן: לא, אתה לא מחכה

גלעד קריב: אתם עושים בדיחה

דוד ביטן: אתה לא מחכה

גלעד קריב: אתם צוחקים על כל האנשים החשובים שיושבים כאן ועל כל בעלי העסקים

דוד ביטן: סיימת?     

גלעד קריב: מה זו ההצגה הזו?      

דוד ביטן: אתה יכול לצאת

גלעד קריב: לא אני עושה הצגה, אתם עושים הצגה

דוד ביטן: אתה עושה הצגה עכשיו

גלעד קריב: לא אני עושה הצגה, אתם עושים

דוד ביטן: אתה עושה הצגה עכשיו, כן

גלעד קריב: אתה עושה הצגה

דוד ביטן: צא, צא

גלעד קריב: אתה מטעמים פוליטיים מפלגתיים עושה הצגה

גלעד קריב:  אם אתה רציני אתה תקרא לשר האוצר ולשר הכלכלה לשבת ולסגור תוכנית

דוד ביטן: טוב, אוקיי

גלעד קריב: פשוט בדיחה

דוד ביטן: בסדר, קיבלת

גלעד קריב: העיקר לדבר על פקידי האוצר

דוד ביטן: קיבלת את הכותרת שלך

גלעד קריב: מי שאשם זה אתם, שלא טרחתם לעשות כאן שום תוכנית

דוד ביטן: נו, צא החוצה, צא החוצה

גלעד קריב: מה הטעם? אתם יושבים ושומעים טיוטה, קשקוש

גלעד קריב:  תשבו ותתלוננו על האוצר והאוצר יתלונן עליכם

גלעד קריב:  אתם לא מבינים שזאת בדיחה?      

דוד ביטן: בסדר, קיבלת את הכותרת שלך

דוד ביטן:  אתה יכול לצאת החוצה, הרי לא ציפית לקבל תשובה

דוד ביטן:  בבקשה

ניר ברקת: חבריי חברי הכנסת, אדוני היושב-ראש, מכובדיי כולם

ניר ברקת:  אם כבר מדברים על המטרה של הדיון, אז להיכנס לעומקם של פרטים ולהבין יותר לעומק מה עומד מולנו

ניר ברקת:  יש כאן כמה תפיסות עולם, ודיון אינטליגנטי, פתוח וישיר רק מוסיף

ניר ברקת:  זה לא עניין פוליטי בכלל, זה ויכוח עקרוני

ניר ברקת:  אני רוצה להציג את הפערים בין שתי תפיסות העולם, ובסופו של דבר כמובן שהממשלה צריכה להציג – זאת בכלל לא שאלה

ניר ברקת:  העצות הטובות שקיבלנו, ברור שצריך לשבת עם הממשלה ולגבש

ניר ברקת:  עד שזה יתגבש, אני חושב שנשתף בשקיפות מוחלטת את כל החברות והחברים באתגר – זה היעד

דוד ביטן: אני כבר הודעתי, שאני לא אוותר הפעם

דוד ביטן:  יהיה דיון גם במסגרת ועדת הכלכלה ויש לי כוונה לערער על כך שהחוק יגיע לכנסת ושהוא יעבור רק בוועדת הכספים

דוד ביטן:  לוועדת הכלכלה יש מה לומר, ולכן, החלטתי לשמוע את שר הכלכלה ואת התוכנית שלו

דוד ביטן:  בסופו של דבר כשזה יגיע לדיון, או שתהיה ועדת משותפת או שזה יגיע אלינו, אין מצב שוועדת הכספים תדון בזה לבד

ניר ברקת: אני חושב שזה נכון ששתי הוועדות ידונו

דוד ביטן: הוא קיבל את התשובה שלו, מר קריב, שירוץ לתקשורת

ניר ברקת: תודה רבה

ניר ברקת:  מה שהוא אמר ברור מאליו ולא צריך להטיף לנו, אני רוצה לחדד את המסר במטרה

ניר ברקת:  בשבועיים האחרונים אני יושב בזומים עם כל המגזר העסקי

ניר ברקת:  המנכ"ל, אנוכי וכל צוות המשרד שלנו יושב לתחקר, להבין ולנסות יחד עם המגזר העסקי לאפיין צרכים

ניר ברקת:  למה זה כל כך חשוב? במלחמה שנכפתה עלינו יש לנו שני יעדים מרכזיים

ניר ברקת:  אחד, לנצח צבאית – לנצח את החמאס

ניר ברקת:  שתיים, לדעת לצאת מהאירוע הזה, מהמלחמה, כשהעסקים שלנו שורדים ומוכנים לצמיחה מהירה יום אחרי

ניר ברקת:       היעד השני לא פחות חשוב מהיעד הראשון, שכן אם אנחנו נסיים ונכריע צבאית והכלכלה שלנו תהיה על כרי התרנגולת הפסדנו במלחמה

ניר ברקת:  היעד של לצאת מהמלחמה מנצחים גם כלכלית הוא יעד אסטרטגי

ניר ברקת:  אם החמאס יידע שהוא בטוח יפסיד בקרב הצבאי, אבל הוא מוטט את כלכלת ישראל, והוא גרם לנזקים אדירים לכלכלת ישראל והעסקים קרסו – זה לא ניצחון שלנו

ניר ברקת:  לכן, אחד היעדים שאנחנו חייבים לאמץ לצד ניצחון החמאס בעזה בפן הצבאי, הוא לדעת לשרוד ולאפשר זאת לעסקים שנכפתה עליהם מציאות קשה

ניר ברקת:  אלה אותם עסקים שמשלמים מס הכנסה, ביטוח לאומי והם מייצרים את הקופה הציבורית שבזכותה אנחנו חיים פה

ניר ברקת:  כלכלת ישראל היא בזכות אותם העסקים שנקלעו למצוקה

ניר ברקת:        אני רוצה לחדד, היעד שלנו הוא לגרום לעסקים לשרוד בתקופת המלחמה

ניר ברקת:  יעד המשנה שלנו הוא לעודד המשכיות של העסקת עובדים

ניר ברקת:  שתי המטרות האלו הן הבסיס שאיתו ניגשנו להכין את תוכנית העבודה

ניר ברקת:  בנוסף לכך אנחנו מחפשים נוסחה פשוטה, שנותנת ודאות לאנשי העסקים כדי שיידעו לחלחל את צעדיהם בחוכמה במציאות המשתנה

ניר ברקת:       אנחנו לא יודעים אם מחר תיפתח חזית צפונית או לא, האם יהיו לנו הקלות, האם יהיו לנו עלויות או ירידות אל מול המלחמה

ניר ברקת:  אחד הדברים הגרועים ביותר שיכולים לקרות למגזר העסקי זאת אי-ודאות

ניר ברקת:  ולכן, צריך מערכת פשוטה מאוד, ודאית, שבגינה העסקים יוכלו לקבל החלטות, לעיתים קשות, אבל מוסכמות מראש ולעשות את זה בשיא המהירות

ניר ברקת:       חברים, אנחנו חייבים לסיים את העסק הזה בעוד כמה ימים

ניר ברקת:  אני חושב שגם האוצר, גם אנחנו וגם ראש הממשלה – כולם מבינים את זה

ניר ברקת:  והדיון הזה ככל שהוא פתוח וככל שהאנשים יבינו את האופציות, אני מאמין שנקבל החלטות יותר נכונות

ניר ברקת:  המפתח להצלחה מבחינתי הוא אחד הדברים שרואים היום בצה"ל

ניר ברקת:  מי שהלך לראות – אני הלכתי לראות את הלוחמים מתארגנים ועושים תרגילים לפני הכניסה לעזה – איזו ערבות הדדית, כיף לשמוע אותם

ניר ברקת:  לא מעניין אותם פוליטיקה מעניין אותם איך מנצחים את המלחמה

ניר ברקת:  גם כאן היעד הוא איך אנחנו כממשלה, יחד עם הנציגים של המגזר העסקי, יחד עם הארגונים של העובדים ועם ההסתדרות הלאומית מגיעים לאיזושהי נוסחה שאנחנו מרגישים איתה בנוח, שהיעד ממומש

ניר ברקת:  כששמים כתף מול כתף, ויד לוחצת יד במודל שעושה שכל

ניר ברקת:       אני רוצה לומר לכם שאני גיליתי במהלך שיח, עם המגזר העסקי – עם ארנון ועם החברים בלאומית – שיח של פטריוטים שאכפת להם מהמדינה

ניר ברקת:  הם לא מנסים לעשוק את מדינת ישראל או את הקופה הציבורית, הם באים עם אחריות לא מבוטלת

ניר ברקת:  ועם רמת הניסיון שיש לאלה שיושבים מולנו, דוד, של אנשי העסקים פה, תחבר אותם יחד לארגוני העובדים ויחד עם המשרד שלנו – הם לא נופלים בשכל שלהם מאגף תקציבים

ניר ברקת:  הניסיון וההבנה של איך להתמודד עם המציאות הזאת ממש לא נופלת

ניר ברקת:       אני רוצה להציג מושג שהוא די חדש, דובר עליו בעבר, הוא כחוט השני והוא ילווה אותנו במודלים ובפתרונות

ניר ברקת:  אנחנו קוראים לעקרונות מודל העסקה גמישה, יש כאלה שקוראים לו חל"ת גמיש, אבל הוא לא חל"ת, כי בחל"ת האנשים יוצאים החוצה והקשר שלהם ניתק עם הארגון

ניר ברקת:  אנחנו קוראים לו העסקה גמישה, שמאפשרת לכל עסק לא לנתק את יחסי העבודה בין העובד למעביד

ניר ברקת:  לאפשר להפעיל עובדים בחלקיות משרה

ניר ברקת:  בימים שהעובד לא עובד מתחלקים 70% מדינה, 15% מעסיק ו-15% העובד

ניר ברקת:  מה הדבר הזה נותן לעובד? העובד בגדול יקבל הכנסה יותר גבוהה, הוא יקבל במירכאות כפולות את מה שמגיע לו בחל"ת, את ה-70% פלוס 15%

ניר ברקת:  הוא שומר על כל הזכויות הסוציאליות שלו, יש לו רצף של שמירה של כל התוספות הסוציאליות, והוא לא נפלט משוק העבודה

ניר ברקת:  ברגע שהמעסיק ירצה אותו, הוא חוזר אוטומטית לפעילות

ניר ברקת:  הדבר הזה יותר טוב לעובד מהמודל הישן של החל"ת

ניר ברקת:       מה היתרון למעסיק? קודם כול למעסיק יש גמישות בהעסקה

ניר ברקת:  תרחישי המלחמה כרגע עולים ואחר כך יורדים

ניר ברקת:  הוא יודע לנהל את העסק שלו בחוכמה

ניר ברקת:  העסק שלו בוודאות ייפגע פחות, הוא יכול להחזיר לעבודה

ניר ברקת:  אומנם זה עולה לו 15% אבל הגמישות הזאת שווה לו – היא שווה זהב, גם למדינה כמובן

ניר ברקת:       השותפות הזאת היא ערך

ניר ברקת:  אני רואה בשותפות עם המגזר העסקי ועם ארגוני העובדים ערך אסטרטגי – זה לא משהו קטן

ניר ברקת:  זה מגדיל את היציבות במשק, העלויות במשק בוודאות יורדות במדינת ישראל, וזה מגדיל באופן ניכר את השרידות ואת יכולת הייצור של המגזר העסקי

ניר ברקת:       אני רוצה לדבר על עוד אתגר אחד שהוא אתגר תזרימי לפני שנצלול לנוסחאות

ניר ברקת:  אני רוצה להגיד משהו מאוד טוב על החשב הכללי

ניר ברקת:  אני חושב שהחשב הכללי מגלה גמישות חשיבתית, הוא קשוב ואני רואה גם את המגזר העסקי – הם בטח ידברו על זה בעצמם – הם מגיבים מצוין

ניר ברקת:  גם בצורך לשדרג את קרן ההלוואות בערבות המדינה, גם את הנושא של דחיית מע"מ

ניר ברקת:  גם הקדמת תשלומי המדינה בין אם זה למילואימניקים היקרים שלנו ובין אם זה לעסקים, שמקבלים מספקים של המערכות הציבוריות

ניר ברקת:  הדבר הזה מאוד מאוד משמעותי

ניר ברקת:  אני חושב שכשיש לנו ביקורת מסוימת על אגף תקציבים באותה מידה ראוי ונכון שנשמיע מה כן טוב, וזה בגדול החשב הכללי

ניר ברקת:        ברשותכם, רציתי לסכם את כל המטרות הללו, ואת כל התהליכים הללו למקבץ פשוט ככל שניתן של סדרה של שקפים

ניר ברקת:  אולי עוד דבר אחד, מדברים הרבה על הרחבה גיאוגרפית של האזורים הזכאים לפיצוי מלא – זאת חובה, חברים

ניר ברקת:  אני לא רואה את ההבדל הגדול בין אופקים, לשדרות ולנתיבות שבאמצע, אנחנו צריכים להיות נדיבים

ניר ברקת:  אני רוצה לומר עוד משהו משמעותי

סימון מושיאשוילי: גם בצפון, גם בצפון

ניר ברקת: כן, אותו דבר בצפון – להיות נדיבים

ניר ברקת:  למדינת ישראל אין קושי ואין אתגר תזרימי

ניר ברקת:  כשאתה נותן בטעות קצת יותר לעסק, נניח שנתנו קצת יותר לדרום, מה קרה? מה האסון הגדול? כשהם ירוויחו הם ישלמו את זה חזרה במס הכנסה

ניר ברקת:  אנחנו נראה לציבור במרכז הארץ שאכפת לנו מהדרום, שיהיה כדאי יותר לעבור לדרום ושלא יהיה חשש לגור בדרום, או לפתוח עסק בדרום

ניר ברקת:  מה הסיכון, רחמנא ליצלן, שמדינת ישראל לוקחת כשהיא יותר נדיבה לתושבים שנפגעו

ראובן ארזי: כבוד השר, כמה כבר עסקים יש בדרום? הריכוז בתל אביב ידוע כהרבה יותר גדול

ראובן ארזי:  המרחבים שלהם גדולים ואין הרבה עסקים בתחומים האלה

ניר ברקת: שר האוצר אמר את זה ואין לי ויכוח איתו

ניר ברקת:  שמעתי את שר האוצר, הוא גם רוצה לבוא בנדיבות

ניר ברקת:  אנחנו צריכים לתרגם את הדבר הזה, להרחיב את הקו של מי שמקבל 100% סיוע לדרום

ניר ברקת:  שיגידו אנשי המרכז, ואללה - - -      

רועי כהן: כרגע יש המון נדיבות במתווה שלו

רועי כהן:  המון נדיבות

נעמה לזימי: מה זה רוצה לבוא? איפה הוא? מה זה אומר?      

ניר ברקת: בשיחות איתנו, כשהוא עולה לתקשורת וגם בממשלה בקבינט

ניר ברקת:  אני חושב שהקו של להיות נדיב הוא קו שמקובל על ממשלת ישראל

נעמה לזימי: אתם מציגים מתווה - - -      

ניר ברקת: רגע, תנו לי להתקדם למתווה עצמו

ניר ברקת:  אני רק אומר שבנושא ההרחבה הגיאוגרפית: נתיבות, אופקים, אשקלון – חברים להיות נדיבים, זה המפתח

ניר ברקת:  אני ממשיך הלאה, ברשותכם

ניר ברקת:  מה אנחנו רואים על העסקים הזעירים הקטנים, אותו מפרנס או מפרנסת שעובד או עובדת לבד, ונותנים שירותים של עד 100 אלף שקל מחזור בשנה בכלל לא צריכים דיווח

ניר ברקת:  החברים האלה, אי-אפשר לדעת מה קורה אצלם

ניר ברקת:       האוצר רצה לתת 1,500 שקל למי שמתפרנס עד 50 אלף אם יש לו ירידה במחזור

ניר ברקת:  אנחנו די דומים, עד 100 אלף שקל אנחנו חושבים שצריכים להיות יותר נדיבים

ניר ברקת:  בלשכת יועצי המס, ירון גינדי, עשו חשבון והגענו למסקנה, שבגידול מסוים של המענק אנחנו מבטיחים שרוב מוחלט של האנשים בקטגוריה הזאת יקבלו לפחות 75% מההכנסה שלהם

ניר ברקת:  כלומר, אנחנו אומרים להם, אנחנו לא נוכל לתת לכם 100%, אבל השאיפה שלנו להעביר אתכם בממוצע מעל 75% הכנסה

ניר ברקת:       הקטגוריה הבאה היא העסקים הקטנים של עד 300 אלף שקל

ניר ברקת:  כאן כבר נכנסות שתי נוסחאות מרכזיות

ניר ברקת:  יש מענק בסיס ומקדם

ניר ברקת:  אנחנו מסכימים לשיטת העבודה עם האוצר, שיטה של בסיס עם מקדם היא נכונה

ניר ברקת:  אבל כשעשינו סימולציות וראינו מה קורה לעסק שיש לו ירידה מאוד משמעותית, מעל 80%, במקדם של האוצר שהוא 1

ניר ברקת: 75 הוא מקבל פחות מחצי מההכנסה שלו

ניר ברקת:  והשאיפה שלנו להביא אותם יותר קרוב ל-75%

ניר ברקת:  הפער הוא ממקדם של 1

ניר ברקת: 75 ל-3

ניר ברקת: 3

ניר ברקת:  איך הגענו למקדמים? שוב, מהיעד של שרידות העסקים

ניר ברקת:  הוויכוח שלנו הוא לא טקטי עם האוצר אלא הוא מה היעד

ניר ברקת:  אם היעד הוא שרידות צריך להגיע למקדמים שאנחנו תכננו והצענו

ניר ברקת:  אני מקווה שאתם מבינים את שיטת החשיבה שלנו בכלכלה אל מול שיטת החשיבה של אגף תקציבים

ניר ברקת:  יש להם תקציב ונראה מה עושים איתו

ניר ברקת:       נעבור לקטגוריה הבאה, שם נמצאים רוב העסקים במדינה

ניר ברקת:  מ-300 אלף ל-400 מיליון שקל שנתי

ניר ברקת:  יש פה שלושה פרמטרים מרכזיים

ניר ברקת:  מקדם ירידה במחזור, יש לנו פער גדול מאוד במקדם הזה מול האוצר

ניר ברקת:  המקדם הבא הוא התמיכה בעובדים, אם עוברים למודל של העסקה גמישה, הוא פותר את רוב הבעיות של העסקים בקונטקט של עובדים

ניר ברקת:  ומה המענק המקסימלי? אם שמים מענק מקסימלי של 300 אלף שקל, הגענו למסקנה שהפגיעה בעסקים היא לא מידתית

ניר ברקת:  ולכן, עסקים שנפגעים ויש להם הרבה עובדים, אומנם יכולת השרידות שלהם יותר גבוהה אבל זה לא מידתי

ניר ברקת:  וכשמעלים את הרף המקסימלי אנחנו מקבלים מענה הרבה יותר ראוי והרבה יותר הוגן כלפי אותם עסקים

ניר ברקת:  שלושת הנושאים הללו הם הפרמטרים שבגינם יש לנו  פערים מול האוצר

ניר ברקת:       הדבר הבא, הם העסקים היותר גדולים

ניר ברקת:  יש לנו גם עסקים גדולים במדינת ישראל, תודה לאל

ניר ברקת:  בשיחה איתם הם מסכימים שבמידה ונותנים להם מודל העסקה גמישה, ונותנים להם אפשרות להלוואות בערבות המדינה, הם מאמינים שהם יודעים לשרוד את האירוע

ניר ברקת:  בניגוד לעסקים הקטנים, שצריכים גם תמיכה לירידה במחזורים, כי הם הרבה יותר פגיעים ויש להם הרבה יותר קושי לשרוד

ניר ברקת:  העסקים הגדולים במדינת ישראל אומרים שזה יספיק להם

ניר ברקת:  חברים, אין הוגן מזה

ניר ברקת:  אני חייב להגיד לכם שעוד דבר אחד ריגש אותי כשאני דיברתי עם העסקים הגדולים

ניר ברקת:  הם נכנסו אליי השבוע, כמדומני ביום ראשון, והם אמרו: אדוני השר, אנחנו חברות ציבוריות – רובם חברות ציבוריות – אנחנו יכולים להתחייב שאם בסוף התהליך הזה הרווחנו יותר מהממוצע בעבר, אנחנו מתחייבים להחזיר כסף למדינה

ניר ברקת:  הם לא רוצים להרוויח

ניר ברקת:  הם מוכנים לספוג במידה מסוימת, הם רק רוצים את הכלים לשרוד

ניר ברקת:       לכן, מה שהצגנו כאן הוא תמהיל של סיוע לעסקים במדינת ישראל, כשהמטרה היא לתת מענה על פי גודל העסק ועל פי יכולת השרידות שלו

ניר ברקת:  אנחנו רוצים לתת לחברים שנאבקים בתקופת המלחמה, עם אי-הוודאות – פתאום אין בית ספר, אנשים לא מגיעים וכולי – כלים פשוטים שנותנים ודאות

ניר ברקת:  אני אומר לכם שכל מה שתיארתי עכשיו זאת לא הוצאה למדינת ישראל – זאת השקעה

ניר ברקת:  ושבעזרת השם, נצא מהמלחמה הזאת כש-99% מהעסקים שלא היו צריכים להיסגר לא יסגרו

ניר ברקת:  אני מחדד כי אולי יש עסקים שהיו נסגרים גם ככה

ניר ברקת:  אבל 99% מהעסקים שבגלל המלחמה יכלו, חלילה, להיסגר שלא יסגרו וישרדו

ניר ברקת:      בעזרת השם, אני אומר עוד פעם, לצד הניצחון במלחמה בקרב של הלוחמים שלנו, שאותם מילואימניקים לא יצטרכו לחשוב מה קורה מאחורה

ניר ברקת:  אני רוצה שהם יידעו להתרכז, ושיהיה להם לאן לחזור

ניר ברקת:  לעסק שלהם, למפעל שלהם, לקולגות ולחברים שלהם בעבודה

ניר ברקת:  שהם יחזרו לאותו מקום שממנו הם יצאו לקרב

ניר ברקת:  חברים זה לא בשמיים

ניר ברקת:       מילה לסיום, חבר'ה, אנחנו לא במאבק עם אף אחד

ניר ברקת:  אנשי האוצר הם חברים שלנו והם אנשים טובים

ניר ברקת:  אני חושב שבאגף תקציבים נתנו תוכנית קצרה מדיי

ניר ברקת:  הייתה להם אולי תפיסה של, בואו נשים משהו קטן ואז נתגלגל ונשפר אותו, ובמקרה שלנו זאת טעות אסטרטגית

ניר ברקת:  נותנים את המתווה המלא היום – נותנים לעסקים ודאות

ניר ברקת:  אני רוצה שהעסקים יחתמו שזה בסדר כמו שהם חתמו על התוכנית, כי אנחנו פה כולנו לחלוטין באותה סירה

רמי בז'ה: בא לי להגיד לך אחרי ה-abuse שעברנו בוועדת הכספים, איפה חותמים? איפה חותמים? אנחנו עוד נדייק את זה, אבל איפה חותמים?      

ניר ברקת: אני מבקש רק דבר אחד, אנחנו באמת כולנו ביחד

ניר ברקת:  אין מה לריב ואין מה להתרגז, לא על אנשי האוצר ולא על אף אחד

ניר ברקת:  אנחנו באנו לפה להציג פתרונות

דוד ביטן: בהמשך למה שגלעד קריב אמר, יש כוונה להביא את התוכנית שלך לדיון בממשלה?       

ניר ברקת: ביום חמישי, כשהיה דיון בקבינט החברתי-כלכלי, כששמעתי שעומדים לצאת עם התוכנית, ביקשתי שלא ייצאו עם התוכנית כי היא לא בשלה

ניר ברקת:  ביקשתי בפורום רחב של שרים לחכות עם זה

ניר ברקת:  לצערי הרב, יכול להיות שהם חשבו להוציא טיוטה ואז לתקן אותה

ניר ברקת:  אני חושב אחרת, אני חושב שצריך לגמור את העסק ולתת ודאות לשלושה חודשים, ואני מניח שזה גם יימשך

דוד ביטן: מה התהליך בממשלה?      

ניר ברקת: התהליך כרגע הוא שאני ביקשתי לעשות דיון בקבינט החברתי-כלכלי ואני מקווה שיקראו לי ונשב

ניר ברקת:  אנחנו באים לעזור אנחנו לא נגד מישהו

נעמה לזימי: מה זה, אני מקווה?      

רועי כהן: רק תזכור שהיושב-ראש הוא שר האוצר בצלאל סמוטריץ'

ניר ברקת: חבר'ה, אנחנו צריכים לפתור את זה יחד

רועי כהן: המוטיבציה שלו לכנס את הדיון היא כמו המוטיבציה שלו לעזור בטיפול בעצמאים

ניר ברקת: אני מבקש שכולנו נשנה דיסקט

נעמה לזימי: אני מבקשת ששר האוצר ישנה דיסקט

ניר ברקת: לחפש שיתופי פעולה ולסגור הסכם

שלום דנינו: חברים, אל תקלו בכוח של חברי הכנסת

שלום דנינו:  כל המתווה של החקלאים התשנה ביומיים בוועדות

נעמה לזימי: אני תוקפת - - -       

שלום דנינו: זאת לא אופוזיציה קואליציה

שלום דנינו:  אנחנו נעשה את הדוח שיח הזה

שלום דנינו:  זה לא סתם דיון, אנחנו ננתב את זה למקום הנכון

דוד ביטן: אנחנו לא מתכוונים לוותר, גם לנו יש מה לומר – לכנסת יש מה לומר

דוד ביטן:  בסופו של דבר, הכול מגיע לכנסת, זה תהליך חקיקתי, זה לא שיש החלטת ממשלה ובזה נגמר הסיפור

דוד ביטן:  לכן, אני עושה דיון גם על התוכנית של משרד הכלכלה

דוד ביטן:  ועדת הכספים עשתה דיון על תוכנית האוצר, זה התפקיד שלנו

רונן צור: דוד, יש כאן נציגי אוצר?      

דוד ביטן: לא, אין

נעמה לזימי: אין

רונן צור: אני מכיר את כולם, אין

נעמה לזימי: ואז אומרים לנו שעובדים איתם

דוד ביטן: הם לא רוצים לבוא, שלא יבואו

נעמה לזימי: אני רוצה להעיר

אוריאל לין: - - - בואו נפסיק עם הדברים האלה, אוצר או לא אוצר

דוד ביטן: רגע, אוריאל לין

דוד ביטן:  חברי הכנסת, רוצים לומר משהו?      

נעמה לזימי: אני רוצה לומר משהו בקצרה, ואני חייבת לומר משהו

נעמה לזימי:  אני לא תוקפת אותך, להיפך, אני אומרת בואו נחתום על זה

נעמה לזימי:  אתמול הצבעתי בעד העברות תקציב שמסייעות למשרדים

נעמה לזימי:  הכי ענייני, אנחנו בזמן מלחמה ואני רוצה לומר שזה לא נאמר כאופוזיציה בשום צורה, אבל זאת חרפה של ממש, שהאוצר לא רק שהוא לא באירוע, הוא ממש בלם להתעוררות

נעמה לזימי:  הוא בונה על החברה האזרחית, ממצה את מעט המשאבים שאמורים גם להיות כאור להמשך ושלושה שבועות לא עושה שום דבר

נעמה לזימי:  ומה שאתם אומרים פה – אני מצטערת, אתה מציג מתווה חלופי לאוצר – זה אני מקווה שישמעו אותי ויכנסו ועדה, אותי זה לא מרצה

ניר ברקת: זה לא מה שאמרתי, אני מצטער

נעמה לזימי: אמרת, אני מקווה שיקשיבו לעצתי

ניר ברקת: לא נכון

דוד ביטן: לא, לא

נעמה לזימי: המילה מקווה, הייתה פה

ניר ברקת: אני אציג אותה בקבינט

דוד ביטן: לכל משרד יש את הזכות להציג תוכנית בממשלה, זה התפקיד שלה

נעמה לזימי: אני לא תוקפת בכוונה, כי אני אומרת חד-משמעית, יש מקומות שצריך להגיד

נעמה לזימי:  אתמול בוועדת הכספים רצו להביא רק לשלושה חודשים את הכרזת אשקלון כיישוב ספר

נעמה לזימי:  אמרנו כולנו, אופוזיציה קואליציה, או שיהיה אישור קבוע או אישור לשנה לפחות

נעמה לזימי:  עכשיו, אנחנו מצביעים כי יש לנו סמכות להצביע בוועדה שהיא מחוקקת

נעמה לזימי:  יצאו החוצה האוצר ורשות המיסים, וחזרו עם אישור לשנה

נעמה לזימי:  באמת אפשר, אין סיבה לגרור את זה, אין סיבה שאנשים ירגישו שהעולם קורס עליהם, זה לא יכול להיות

נעמה לזימי:      אני אומרת לך, שר הכלכלה, למרות שאני הייתי רוצה אפילו יותר נדיב ממה שאתה הצעת, אני עכשיו חותמת על זה, עכשיו אני עוזרת לקדם את זה, עכשיו, עכשיו, עכשיו, רק תגידו

נעמה לזימי:  אני לא תוקפת, אבל אל תמכרו סיפורים על סינרגיה – אין סינרגיה

נעמה לזימי:  אני שומעת מפקידי האוצר, שאומרים לי מאחורי הקלעים, בחייאת, גם אנחנו מדברים איתם

נעמה לזימי:  אני שומעת על הכאוס, אני שומעת על כיפוף הידיים, אני שומעת על המשטור ואני יודעת שזה נכון

נעמה לזימי:  אל תמכרו פה לוקש, תגיד כאן שעכשיו אנחנו מעל הראש של האוצר, מעל הראש של סמוטריץ'

נעמה לזימי:  מה נסגר איתנו? כשרציתם לחוקק פה דברים בשנה האחרונה רצתם, רצתם עם חוק טבריה, רצתם עם כל מיני חוקים הזויים, תקתקתם אותם בשבועיים

נעמה לזימי:  שלושה שבועות למלחמה, מישהו פה קיבל משהו? בבקשה, רבותיי, עכשיו לחוקק, אני איתכם בזה עכשיו

דוד ביטן: תודה, נעמה

דוד ביטן:  אוקיי

דוד ביטן:  עוד חבר כנסת רוצה לדבר? בועז, אתה רוצה? בבקשה

בועז טופורובסקי: אני אשמח, תודה רבה

בועז טופורובסקי:  קודם כול, אדוני השר, תודה שבאת והצגת בפנינו את התוכנית

בועז טופורובסקי:  אנחנו ננסה להיות כמה שיותר מנומסים בתקופה הזאת

בועז טופורובסקי:  יש לי מספר שאלות, כמו שאתה יודע העסקים במדינת ישראל במצב לא טוב, יש הרבה חוסר ודאות

בועז טופורובסקי:  אין כניסה של לקוחות לעסקים הקטנים, יש להם עלויות קבועות מאוד מאוד גבוהות והם עדיין לא קיבלו שום פתרון

בועז טופורובסקי:  גם שכירים וגם כוח גדול של גמלאים שעובד או שמחפש איזשהו פתרון

בועז טופורובסקי:  יש לי כמה שאלות, האם אחרי הקורונה לא הכנתם איזושהי תוכנית מגירה למצבים כאלה? בלי קשר למקרים כאלה - - -        

רועי כהן: נגמרו המגירות באוצר, אין להם מספיק מגירות

בועז טופורובסקי: אני מדבר עם שר הכלכלה לא עם שר האוצר

דוד ביטן: אני רוצה להגיד לך שוועדת הכלכלה התחילה לטפל בזה, ופשוט לא הספקנו

דוד ביטן:  התחלנו לטפל בתוכנית חירום

שלום דנינו: לחיצת כפתור

דוד ביטן: קראנו לה לחיצת כפתור, יחד עם ההסתדרות

דוד ביטן:  אבל לא הספקנו

בועז טופורובסקי: נכון

בועז טופורובסקי:  אנחנו במדינה שסיפרו לנו שבמצבי חירום אנחנו יודעים להתנהל יפה ואיכשהו במצב חירום הנוכחי נראה, שלפחות בכל מה שקשור בנושא האזרחי, יש הרבה מאוד – בואו נגיד את זה בעדינות – חוסר ודאות

בועז טופורובסקי:  אני אשמח לדעת אם היו תוכניות

בועז טופורובסקי:       הדבר הנוסף, יש תחת אחריותך המון רגולטורים, במדינת ישראל יש משהו כמו 220 רגולטורים

בועז טופורובסקי:  היינו בישיבות של הוועדה הזאת בימים האחרונים, וראינו שבמקום פתרונות רגולטורים רבים אחד עם השני, ומסירים את האחריות מעצמם ומאשימים רגולטורים אחרים

בועז טופורובסקי:  אותנו ואת אזרחי המדינה זה לא מעניין

בועז טופורובסקי:  לא מעניין בדרך כלל, בטח במצב מלחמה שהשטח משווע לאיזושהי ודאות ולאיזושהי עזרה

בועז טופורובסקי:  הוא בטח לא רוצה לראות בדיוני ועדה שככה המדינה עובדת

בועז טופורובסקי:  ריבים בין רגולטורים שמונעים מעזרה ומדברים חיוניים להגיע לאותם אזרחים ולכולם

בועז טופורובסקי:  ראינו את זה גם עם מפעלי המזון, עם החומרים ועם הכול

בועז טופורובסקי:      אני לא ראיתי את התוכנית הזאת לפני, הציגו לנו אותה רק עכשיו

בועז טופורובסקי:  אני אשמח לדעת מהי הערכת העלויות למשק? ועד כמה מה שמוצע לנו עכשיו היא מה שתהיה התוכנית המועדפת על ידי ממשלת ישראל?      

דוד ביטן: על זה צריך לעשות דיון בממשלה ולראות

בועז טופורובסקי: אנחנו מבינים שזה לדיון בממשלה אבל אנחנו יודעים איך הדברים עובדים

בועז טופורובסקי:  אני מסכים עם מה שאמר שר הכלכלה, אין זמן להתנהלות כמו האוצר כשאנחנו רגילים אליה

בועז טופורובסקי:  שהוא מביא משהו עם עזים וכולי כי הוא יודע שיהיו על זה שינויים

בועז טופורובסקי:  אנחנו במלחמה, ובמלחמה אין זמן לשטויות האלה

בועז טופורובסקי:  אין זמן וזה אסון וזה עושה נזק

בועז טופורובסקי:  השאלה מתי אנחנו נדע? ומתי נקבל תשובה ודאית, אמירה ודאית ותוכנית ודאית כי אנחנו שלושה שבועות אחרי – מגיע לאזרחי ישראל ודאות בטח אחרי המכה שקיבלנו

דוד ביטן: תודה

דוד ביטן:  שלום דנינו

שלום דנינו: אני אדבר בקצרה, בבקשה

שלום דנינו:  שרידות העסקים היום שנסגרים בכל שנה היא בערך 40 אלף עסקים ונפתחים 50 אלף – כבר שרידות העסקים עומדת על 20%

שלום דנינו:  אני חושב שבשנה כזאת בטוח שאנחנו נגדל באופן אוטומטי

שלום דנינו:  הרקע של הריבית, האשראי והדירוגים שמדברים עליהם היום לדעתי יחריפו עוד יותר

שלום דנינו:  אני רוצה לתת מספר כדי שנבין על מה אנחנו מדברים, ואתם בהסתדרות כבר התחלתם את זה והדלקתם אצלי את העניין של ללכת ולבדוק

שלום דנינו:  כשישבתי עם רשות המיסים הסתבר שעד 120 אלף מחזור, יש לנו מתוך 800 אלף עסקים, בערך במדינה 420 אלף כאלו

שלום דנינו:  לכן, הדבר הזה צריך לקבל תשומת לב, ודווקא אלה עם ההכנסות הכי נמוכות שמגיעות בממוצע ל-9,000-8,000 שקל במקסימום שהשכר החציוני במשק עומד על משהו כמו 6,000 שקל, שחצי ממקבלי התלושים זה השכר המקסימלי ומתדרדר עד לשכר המינימום

שלום דנינו:  יש המון אנשים בעניין הזה ובטח בתוך המתווה שמציג האוצר

שלום דנינו:       אני יכול להגיד לכם, חברים, אל תקלו ראש בח"כים

שלום דנינו:  יש פה את דלל, את ברוכי, אותי ואת דוד, ואף אחד לא מדלג עלינו, אנחנו לא חותמת גומי של אף אחד

שלום דנינו:  המתווה של האוצר מדבר על ההוצאות הקבועות, שהן בעצם עצומות והן קשורות במע"מ

שלום דנינו:  אנחנו מדברים רק על שכירות ואולי על חשמל, אלו שתי ההוצאות

שלום דנינו:  לא ייתכן שעסק שנסגר, מסעדה שיש לה עשרה עובדים יגידו לה, את תממני ארבעה עובדים ואנחנו שישה, וניתן לכם 18%, זה לא מתקבל על הדעת בטח מתוך הניסיון שיש לנו מתקופת הקורונה

שלום דנינו:  אנחנו מדברים על זה המון, גם בתוך הסיעה, שכל הכבוד לשר האוצר דיאז וראש הממשלה שהצליחו קצת באיחור להשקיע את המשאבים בתחום של העסקים – כמו שאמר שר הכלכלה – שנמצא אותם אחרי האירוע הקשה הזה שאנחנו הולכים לעבור

שלום דנינו:       דבר נוסף, לא יכול להיות שהמילואימניקים שמסכנים היום את עצמם ואת החיים שלהם בשבילנו יחזרו לעסקים שקרסו – זה לא מתקבל על הדעת, זה לא יקרה ולא יהיה

שלום דנינו:  זה לא עניין של אופוזיציה או קואליציה, אני חושב שהראנו את זה אתמול עם המתווה של החקלאות

שלום דנינו:  כששאלתי את החקלאים בסוף היום איך ההרגשה שלכם עכשיו לחזור לעוטף, ההרגשה הייתה, באמת שהם חוזרים עם שקט נפשי

שלום דנינו:   לדעתי, אפשר לדחות את סלילת הכבישים ב-50 מיליארד, אפשר לדחות את שבילי האופניים ב-20 מיליארד, את כל הדברים האלה נעשה עוד שנה

שלום דנינו:  אנחנו נאבד השנה הרבה דברים, הדבר היחידי שאסור לנו לאבד הוא את העסקים – אסור שיקרה

שלום דנינו:       לגבי מאמץ שר האוצר וכולי, התחלתי קודם ולא סתם נתתי את הדוגמה של שלם יחידה

שלום דנינו:  במבנה הממשלתי ההצעה של ניר, שלקח על עצמו את האחריות הזאת לבוא עם מתווה כלכלי נורמלי, הגיוני וסביר הוא בדיוק כמו ההצעה של שר האוצר

שלום דנינו:  זה שהוא יושב במשרד האוצר זה בסדר, הוא אחראי על חלוקת הכסף

שלום דנינו:  אבל הכסף הוא לא באחריותו או בחלוקה שלו

שלום דנינו:  וזאת הדוגמה שאני נותן על שלם יחידה, שלם היחידה צריך לדעת למי הוא משלם

שלום דנינו:  אנשים נוטים להתבלבל ולחשוב שאם אני שומר על הקופה יש לי גם את המסכות חלק אותה, וזה לא ככה

דוד ביטן: שלום דנינו, תודה

אליהו ברוכי: ברשותך, שני דברים

אליהו ברוכי:  כבוד השר, כמו שאמרתי לך בישיבה הקודמת אנחנו איתך, לא מאחוריך אנחנו איתך

אליהו ברוכי:  אני חושב שמה שאתה עושה יחד עם המגזר העסקי, זאת הדרך הנכונה

אליהו ברוכי:  וחבל לי שבאוצר לא עושים את זה ככה

אליהו ברוכי:  שאלה קטנה, מה הפער באחוזים בסוף בין התוכנית שלך - - -      

דוד ביטן: אתה מדבר מבחינת התקציב?      

אליהו ברוכי: כן

ניר ברקת: אני אענה לך

קריאה: זה גם בפער בתפיסת עולם, לא רק באחוזים

אליהו ברוכי: גם שלום דנינו אמר משהו נכון

אליהו ברוכי:  נכון לדחות פרויקטים כמו אופניים וכולי, השאלה היא האם בסוף כשאנחנו יושבים כאן ודנים על הסכומים

ראובן ארזי: השאלה האם מכניסים דחיות מע"מ לתקציב, כבוד השר

ראובן ארזי:  זאת דחיית מע"מ, לא משהו שירד מהתקציב

ניר ברקת: חברים, השאלה היא אחרת, האם זאת הוצאה או רק השקעה?      

דוד ביטן: הוא לא מדבר על דחיית מע"מ

ניר ברקת: אתה מדבר על כמה להשקיע או על כמה להוציא?      

אליהו ברוכי: להשקיע

ניר ברקת: להשקיע, יפה

ניר ברקת:  בהשקעה יש החזר

ניר ברקת:  אם לא תשקיע יהיה לך הפסד

אליהו ברוכי: הכול בהנחה שזה להשקעה

דוד ביטן: תלוי מה תהיה המסגרת התקציבית

ניר ברקת: אנחנו יודעים מה יהיה? האם תהיה חזית צפונית? האם לא תהיה חזית צפונית?      

דוד ביטן: אבל עשית את התחשיב?      

ניר ברקת: איך אפשר לדעת? אנחנו מדברים על פרמטרים, בהינתן מצב קשה נותנים יותר מההוצאה

ניר ברקת:  במצב קל נותנים בדומה להוצאה

אליהו ברוכי: משקיעים יותר

אליהו ברוכי:  הכול בנתונים של השקעות

ניר ברקת: נכון

ניר ברקת:  לכן, השאלה הנכונה היא מה ייצר - - -  אני אשאל אותך דוגמה

ניר ברקת:  נניח ששר הביטחון בא ואומר שהוא צריך 100 טנקים כדי לנצח את המלחמה

ניר ברקת:  האוצר יגיד לו, לא אתה תקבל 30 טנקים? ולכן, הצרכים לנצח את המלחמה בחזית, מבחינתי שווה ערך לצרכים שצריך בשביל לייצר שרידות

אליהו ברוכי: אתה צודק לגמרי

ניר ברקת: ונניח שזה פי שלוש, מה זה קשור בכלל? זאת לא השאלה

אליהו ברוכי: אנחנו יכולים לדעת את זה

ניר ברקת: אני לא יודע להגיד לך

ניר ברקת:  אני יכול לומר לך מה יקרה אם לא ניתן, מה הנזק האסטרטגי אם לא ניתן

אליהו ברוכי: אנחנו רוצים לדעת את הפערים

ניר ברקת: אף אחד לא יודע, ואם האוצר יגיד לך שהוא יודע, הוא טועה בענק

ניר ברקת:  הוא לא יודע מה יהיה, כמה זמן תימשך המלחמה, האם יהיו עליות וירידות, אולי כמה עסקים ייפגעו קשה וכמה ייפגעו בינוני וקל

דוד ביטן: השאלה המרכזית היא מה תהיה התפתחות המלחמה

ניר ברקת: באופן אחראי הייתי אומר שעסק שנפגע קשה, נשלם לו יותר ממה שהאוצר תכנן

ניר ברקת:  נניח פי שלוש, אני חי עם זה בלי בעיה

ניר ברקת:  גם אתה צריך לחיות עם זה בלי שום בעיה

אליהו ברוכי: נכון, נכון

אליהו ברוכי:  אני חי עם זה, חד וחלק

שלום דנינו: אני חושב שהפער הוא בין התרסקות של העסקים לבין התקווה - - -      

ניר ברקת: אנחנו לא יודעים מה התמהיל של הפגיעה הקשה ואת התמהיל של הפגיעה בהתרסקות של עסקים

אליהו ברוכי: זאת לא התרסקות של עסקים, זאת התרסקות שלנו

ניר ברקת: נכון

אורן בוטא: שלום, בקורונה חולקו 160 מיליארד שקל כמענקים, כפיצויים וכהלוואות, ב-15 חודשים

אורן בוטא:  עד יוני 2021

דוד ביטן: לא מדברים פה על 15 חודשים

ניר ברקת: ועברה שנה וחצי וכאילו לא הייתה קורונה

הבריאות אוריאל בוסו: 10 מיליארד שקל

ניר ברקת: עברה שנה וחצי וכאילו לא הייתה קורונה

רונן צור: לא רק זה, הייתה צמיחה גדולה וסגירת גירעון

שלום דנינו: ברור

ניר ברקת: לא לפחד להשקיע

ניר ברקת:  כל שקל שנשקיע יעזור לעסקים לשרוד

דוד ביטן: מי יחזיר את הוצאות המלחמה? העסקים יחזירו

ניר ברקת: אם תיתן כסף והוא לא ישרוד, תיתן מעט חבל על הכסף

ניר ברקת:  ולכן, היכולת להגיע לנוסחה שעוזרת לעסקים לשרוד, גם אם אתה נותן יותר ממה שהאוצר תכנן, זה בסדר גמור – לא יקרה כלום

ניר ברקת:  אנחנו נקבל את זה בחזרה בריבית דה-ריבית

ניר ברקת:  ואם לא נעשה את זה תהיה פגיעה קשה מאוד והחמאס ינצח

רונן צור: דרך אגב, זה גם יעלה לך, כי אם עסקים יקרסו הם יצטרכו לשלם דמי אבטלה, דמי קיום ודמי רווחה, יש לזה עלות חילופית

רונן צור:  אם לא נעשה ואז רק נפגעו עסקים לא יקרה כלום

אורן בוטא: 9 מיליארד שקל בחודש דמי אבטלה למיליון עובדים, לעומת 10 מיליארד שאתה מוציא לעסקים

אליהו דלל: אדוני היו"ר, אדוני, דוד ביטן, חברי

דוד ביטן: כל אחד יקבל את זכות הדיבור, בשביל מה כל אחד מעיר הערות? מי שיעיר הערות בדרך, אני לא אתן לו זכות דיבור כי הוא כבר דיבר

דוד ביטן:  תחליטו אתם

אליהו דלל: שר הכלכלה, אני מאוד מעריך שאתה נמצא פה בישיבות בכנסת וזה מאוד חשוב

אליהו דלל:  אתה והמשרד שלך נותנים את כל המידע ואת חוות הדעת, וזה מאוד מאוד חשוב

אליהו דלל:  אנחנו נמצאים באירוע מאוד מאוד לא פשוט, ואנחנו מתנהגים כאילו אין אירוע וזה לא הגיוני

אליהו דלל:  הייתי מצפה לעשות ישיבה משותפת יחד עם ועדת הכספים, כי יש נושאים ממש חופפים

אליהו דלל:  ואז יבואו מהאוצר, יחד עם משרד הכלכלה, יחד עם חברי הכנסת כדי לעשות דיון עמוק ולקבל החלטות

אליהו דלל:       נעמה לזימי ציינה את הנושא של אשקלון

אליהו דלל:  ראינו אתמול בהחלטה, תוך שעה כאשר כל חברי הכנסת היו בדעה אחת – זה עבר

אליהו דלל:  אנחנו נמצאים במלחמה, צריך לתת שקט נפשי וכלכלי לחיילי המילואים

אליהו דלל:  יש מאות אלפים של חיילי מילואים

דוד ביטן: שמחזיקים עסקים 

שלום דנינו: והם בעצמם

קריאה: לעובדים שלהם

אליהו דלל: והעובדים שלהם

אליהו דלל:  חברים, תנו לי 

קרן אוחנה איוס: צר לי להגיד, אבל יש כבר אלמנות שעכשיו צריכות לטפל בעסקים שהשאירו הבעלים שנפלו בקרב

קרן אוחנה איוס:  אני דוגמה טובה לזה, הילד שלי לא חזר

קרן אוחנה איוס:  אני אשמח להסביר מה קורה עם האלמנות ברשות הדיבור שלי

אליהו דלל: תודה

אליהו דלל:  ולכן, העוגן של המדינה היא העסקים

אליהו דלל:  בלי עסקים אין מדינה

אליהו דלל:  ולכן, אנחנו צריכים לשמור על העוגן הזה

אליהו דלל:  כדי לשמור עליו בתקופת מלחמה צריך השקעה, וכשאנחנו נותנים עכשיו סיוע זאת השקעה

אליהו דלל:  מי כמוני יודע, אני ניהלתי עסקים ומפעלים וכולי, אם אתה משבית עסק כדי להתחיל אותו אחר כך יכול לקחת שנה אם לא יותר

אליהו דלל:  ולכן, צריך לתת עכשיו סיוע

אליהו דלל:  הדבר החשוב הוא לתת סיוע בהבנה, כלומר לעשות את הדברים כשאתה שומע את העסקים ומקשיב להם

אליהו דלל:  אתה לא חייב להסכים עם כל מילה שלהם אבל כן לשמוע אותם

אליהו דלל:  וזה גם מה שאמרתי בישיבה שהייתה בוועדת הכספים

אליהו דלל:  ראינו שהאוצר הגיע עם תוכנית בלי להקשיב, בלי להבין ובלי לשמוע וצריך לעשות את הדברים האלה בהבנה

אליהו דלל:  לא חייבים לקבל כל מה שהאוצר אומר, לא חייבים לקבל כל דבר שמשרד הכלכלה אומר, אבל צריך להבין מה המשמעויות של זה, ולפי זה לקבל את ההחלטות

אליהו דלל:  תודה

דוד ביטן: תודה רבה

דוד ביטן:  אני מבקש מהאנשים לדבר בקצרה

דוד ביטן:  לרכז את הדברים בצורה תמציתית

דוד ביטן:  אוריאל לין

אוריאל לין: תודה רבה, כבוד היו"ר, כבוד שר הכלכלה ניר ברקת

אוריאל לין:  אנחנו מקרטעים על ציר הזמן – אנחנו מקרטעים על ציר הזמן

אוריאל לין:  אנחנו עדיין בהלם מחוסר המוכנות הצבאית שלנו, חבל לדבר על זה

אוריאל לין:  אסור לנו לעבור למצב שאנחנו נהיה בהיעדר חוסר מוכנות כלכלית

אוריאל לין:  משום כך אני אומר, שאנחנו מעריכים מאוד את היוזמה של שר הכלכלה

אוריאל לין:  אנחנו מעריכים מאוד את הדיון כאן, משום שזאת אפשרות להציף ולהביא למודעות הציבורית את מה שלא עושה הממשלה, ואני לא רוצה לטאטא דברים מתחת לשטיח

אוריאל לין:  המצב הוא כל כך חמור שאסור לטאטא דברים מתחת לשטיח

אוריאל לין:       יש עכשיו משבר אמון בין המגזר העסקי לבין הממשלה – ממש משבר אמון

אוריאל לין:  ואני חושב, אדוני היו"ר, בלי כחל וסרק ובלי לשחק משחקים, שמשבר האמון הזה יכול להיפתר רק בדרך אחת, שינוי העדיפויות תקציביות – עכשיו, בלי משחקים

אוריאל לין:  אם אנחנו נמצאים עכשיו במצב שתואר כאן וכולם מרגישים אותו, לא יכול להיות שלא יהיו שינויים בעדיפות התקציבית של המדינה

אוריאל לין:  קודם כול כספים לאלה שנפגעו ישירות, לאחר מכן כספים לכל מי שפונה בעבר ועזב את ביתו

אוריאל לין:  ולאחר מכן את הסיוע שאנחנו מדברים עליו

אוריאל לין:  אנחנו המגזר העסקי, ואני לא צריך להדגיש כרגע את חשיבות המגזר העסקי לחוסן הכלכלי ולמאבק שלנו

אוריאל לין:       אני בא ואומר, אדוני היו"ר, הממשלה צריכה עכשיו – אתה צריך לתבוע ממנה, אתה אישית צריך לתבוע ממנה – להצהיר על שינוי עדיפות תקציבית, בלי משחקים

אוריאל לין:  ואנחנו יודעים בדיוק מה צריך לעשות

אוריאל לין:  כי רק כך אנחנו נוכל להחזיר את האמון

אוריאל לין:  אין היום אמון, בואו נבין, הזמן חולף, אנחנו מקרטעים על ציר הזמן ואנחנו עדיין בהיעדר מוכנות כלכלית

אוריאל לין:  מה זה? איך אנחנו נחזיר את האמון של המגזר העסקי בממשלה, שלא מנהלת את הדברים?      אני אמרתי, ואני לא רוצה להאריך, אני רוצה לגעת רק בכמה נקודות מרכזיות, אחר כך החברים ישלימו אותי בפרטים

אליהו דלל: דרך אגב, בוועדת הכספים אתמול אנחנו עמדנו על כך שכל הכספים שהועברו בוועדה יהיו כספים שלא קשורים להסכמים הקואליציוניים

אליהו דלל:  כל ההעברות וכל הכספים שעברו אתמול הם אך ורק למאמץ המלחמתי

אליהו דלל:  זה מה שעשינו אתמול ועל זה עמדנו – ונמשיך לעמוד על זה

אוריאל לין: החלטה מצוינת

אוריאל לין:  אתם צריכים לתבוע מראש הממשלה שהוא ייתן את ההצהרה המחייבת הזו

אוריאל לין:  שנחזיר את האמון

אוריאל לין:  האמון התערער, אתם לא מבינים שהאמון התערער? שלושה שבועות חולפים - - -     

דוד ביטן: קביעת פרויקטים הם לא רק כספים קואליציוניים

דוד ביטן:  יש המון פרויקטים שאפשר לדחות אותם לעוד שנתיים

אוריאל לין: אני יודע

אליהו דלל: אמרתי, גם העברות

דוד ביטן: יש פרויקטים שאפשר לדחות אותם

אוריאל לין: יש פרויקטים שהם קואליציוניים

ניר ברקת: נגדיל את הגירעון, לא נעצור פרויקטים

ניר ברקת:  נגדיל את הגירעון לא יקרה שום דבר

דוד ביטן: למה? אפשר לעצור חלק מהפרויקטים

ניר ברקת: לא צריך, לא צריך, אין צורך

דוד ביטן: אי-אפשר לעשות את הכול

אליהו דלל: הגירעון תוכנן ל-2% בערך

אוריאל לין: אני אומר שכיום יש עדיפות תקציבית וכולנו יודעים על מה אנחנו מדברים

אוריאל לין:  זאת הצהרה מחייבת צריך לתבוע את זה

אוריאל לין:  אנחנו אמרנו תמיד, שכל תוכנית שצריכים להגיש, צריכה לעמוד במבחן

אוריאל לין:  הראשון, שהעסקים לא יסגרו

אוריאל לין:  השני, שהמעסיק יוכל לשלם שכר לעובדיו

אוריאל לין:  השלישי, שהעובדים לא ייפגעו

אוריאל לין:  התוכנית שהוצגה על ידי שר הכלכלה עונה על המבחנים האלה

אוריאל לין:  לכן, אני אומר שזאת תוכנית – ואני לא רוצה להיכנס לכל הפרטים

אוריאל לין:  אני הייתי חבר כנסת, וגם יו"ר ועדת החוקה, חוק ומשפט וכשמגיעים חברי כנסת לשעבר אני נותן להם את כל הכבוד הראוי להם, לא מעבר למה שצריך

אוריאל לין:  אני רק אשלים את דבריי ואומר בצורה פשוטה ביותר

אוריאל לין:  ההתחלה החשובה בעינינו, זה נכון

אוריאל לין:  המצב היום שונה ממה שהיה בתקופת הקורונה, אבל אנחנו לא יכולים לבנות תוכנית שלא תהיה מבוססת על עקרונות כלכליים נכונים

אוריאל לין:  כל תוכנית שתהיה מבוססת נגד עקרונות כלכליים בסיסיים דינה להיכשל

אוריאל לין:  אני מסיים, דוד

דוד ביטן: אוריאל, תסיים

דוד ביטן:  נתתי לך יותר בגלל שאתה חבר כנסת לשעבר

אוריאל לין: תודה רבה לך

אוריאל לין:  אני אומר בפשטות אנחנו מתחילים עם החל"ת הגמיש

אוריאל לין:  החל"ת הגמיש נותן לי אפשרות במהירות להתאים את מצבת העובדים למצב העסקים האמיתי

אוריאל לין:  מה שכל עסק חייב לעשות כדי להתנהל ביעילות

אוריאל לין:  תודה רבה

דוד ביטן: תודה

דוד ביטן:  רון תומר

רונן צור: תודה, כבוד היושב-ראש

רונן צור:  חבריי, רציתי לומר תודה גם לוועדה שלא רק יושבת פה, אלא גם ירדה לשטח וכמו שאתה יודע, כבוד היושב-ראש, אתה והחברים באתם וראיתם בעיניים

רונן צור:  כמובן לשר הכלכלה ולמנכ"ל משרד הכלכלה, כי מה שהם עושים בשבועות האחרונים - -     

דוד ביטן: טיפלנו בבעיות שעלו בסיורים האלה

רונן צור: - - זאת עבודת מאמץ שאתם לא רואים

רונן צור:  רק עכשיו בנינו מתווה, אבל ביום-יום יש צוות נפלא מאחורי שני האנשים האלה, שעובד איתנו, עם חדר המצב שלנו, באינטנסיביות שהלוואי וכל משרדי הממשלה היו ככה

רונן צור:  לכן, קודם כול, חשוב להגיד גם מילה טובה

רונן צור:  אני לא האריך, אני היום במצב שאני לא רגיל אליו, להיות בכנסת

רונן צור:  השר ברקת הציג והתגובה הראשונה שלי היא: מה שהוא אמר, אני מסכים ב-100%

רונן צור:  זה שם האירוע, באנו לפה מאינטרסים שהם לא תמיד אחודים, ידענו לשבת ולפתור את העניין באמצע מצב לחימה

רונן צור:  לפנות את הראש של כולם, מראש הממשלה, השרים, שר הכלכלה ואחרים לעשות את מה שצריך

רונן צור:  ובמקום שנלך ונסגור את זה וניתן שקט למעסיקים, לעובדים ולכולם, כל האירוע הזה של אין מתווה ממשיך להתגלגל

רונן צור:  חבר'ה יש פה הסכמה כללית, יש פה אירוע שהוא לא תקציבי חורג, בטח לא מעבר לרמות הקורונה אלא הרבה פחות

רונן צור:       כמו שהשר ברקת אמר, המטרה של המתווה הזה היא לא רק להציל אותנו – חלק מהיושבים פה ממש צריכים הצלה – אלא לגרום לכולם להחזיר את הכסף הזה ביום שאחרי

רונן צור:  כמו שבקורונה סגרנו את הגירעון מהר, כך יהיה גם כאן

רונן צור:       חשוב לי להגיד שני דברים, אני מצטרף לידידי אוריאל לין

רונן צור:  דבר ראשון נושא העסקה גמישה ללא קשר במחזורים וללא קשר בפגיעה

רונן צור:  תזכרו דבר אחד, יושבים היום מאות אלפי אנשים בבית, מאותה שבת ארורה של ה-7 באוקטובר, כשהילדים שלהם לא בבתי הספר, כשהם מטפלים - - -      

ניר ברקת: אני יוצא לשיחה קצרה ומיד חוזר

ניר ברקת:  אני מתנצל, זה משהו חשוב

רונן צור: אנחנו ממילא אחודים בנושא הזה

רונן צור:  יושבים אנשים בבית, כשהילדים שלהם לא בבית הספר, כשיש להם הורים קשישים שהם אולי לא יכולים לעזוב אותם עכשיו לבד, שיש להם אלף סיבות אחרות ואף אחד עדיין לא נתן מענה על השכר בתקופה הזאת

רונן צור:  מי המדינה מצפה שישלם? העסקים שקשה להם יהיו גם נדיבים וישלמו לעובדים שלא הגיעו? העובדים חשובים לנו, מתווה העסקה גמיש הוא לא רק בשביל העסקים, הוא בשביל כולנו יחד

רונן צור:  עסקים עובדים וכך כל השאר

רונן צור:       זה חייב להיות מנותק ממחזורים

רונן צור:  ולמה אני אומר את זה, היושב-ראש, כי מדברים על פגיעה וכך הלאה

רונן צור:  ואני מסכים בנושא של הוצאות קבועות ושל דברים אחרים

רונן צור:  יש עסקים שעובדים עם מלאי, הם לא מייצרים מוצרים חדשים, והירידה אצלם בהכנסות תהיה בעוד חודשיים

רונן צור:  אבל העובדים לא באים לעבוד עכשיו או שאין להם עבודה בשביל העובדים עכשיו

רונן צור:  לכן, זה חייב להיות רחב, זה חייב להיות מיידי

רונן צור:  אתם לא מבינים את המצוקה שבשטח ואני לא מדבר על המצוקה הביטחונית והחרדתית שרובנו חווים אל מול המצוקה ההישרדותית והכלכלית

רונן צור:       בסוף אני אומר דבר אחד, ואני מתחבר פה לשר הכלכלה, זה מתווה של כולנו

רונן צור:  זה לא אנחנו מול האוצר והכלכלה וכך הלאה

רונן צור:  שר הכלכלה והתעשייה פשוט הרים את הדגל ראשון, הוא עשה מהלך נכון

רונן צור:  הוא עשה מה שהאוצר שכח

רונן צור:  ואני לא מאשים אותם יש להם המון חזיתות

דוד ביטן: זה גם התפקיד שלו

רונן צור: בסדר

רונן צור:  אני מודה שיש להם המון חזיתות והם שגו, הם פרסמנו מתווה שגוי לא מכוונות רעות

רונן צור:  הם היו שקופים, הם איבדו את זה איפשהו באירוע

רונן צור:  בואו נשב יחד, אני קורא לקבינט הכלכלי-חברתי לשבת איתנו

רונן צור:  אפשר לסגור את זה מהר ולנקות את זה מהשולחן, לתת לעסקים שרידות ולקדם את מי שיכול לקדם ולהתעסק במה שצריך

רונן צור:  להביס את החמאס ולהביא את המילואימניקים שלנו הביתה לסביבה פורחת ושמחה

דוד ביטן: נציג ההסתדרות, רמי בז'ה

רמי בז'ה: אני נציג העצמאים הקטנים והפרילנסרים, בעיקר מבית ההסתדרות

רמי בז'ה:  יש פה הרבה מכובדים בשולחן שייצגו את החברות ואת המעסיקים וכולי

רמי בז'ה:  אנחנו רוצים לדבר בשם העצמאי הקטן

רמי בז'ה:  קודם כול, אמר שר הכלכלה ואנחנו מודים למשרד הכלכלה

רמי בז'ה:  נמצא פה המנכ"ל אמנון מרחב, כי השר יצא, אנחנו רוצים להודות לכם גם על הרגישות וגם על הגמישות

רמי בז'ה:  אנחנו פונים אליכם, כבוד היושב-ראש וחברי הכנסת הרגישים גם – והוכחתם את זה במהלך הישיבות איתנו ביחד – להעביר את נוהל לחיצת כפתור, שאנחנו מנסים להעביר בשנתיים האחרונות

דוד ביטן: אנחנו נעביר אותו

רמי בז'ה: כי מתחלפות לנו כנסות ומתחלפות ממשלות

דוד ביטן: הייתה פגרה, אין מה לעשות

רמי בז'ה: היינו חוסכים את כל הדיון הזה אם היה פה נוהל מוסדר, כי זה בדיוק עונה לשלושת הפרמטרים שהציג שר הכלכלה: ודאות, מהירות ופשטות

רמי בז'ה:  אם היה את נוהל לחיצת כפתור שהצענו וכתבנו הצעת חוק כזאת, תעבירו אותו, בבקשה

רמי בז'ה:   כבר עשר שנים מאז צוק איתן, משנת 2014, ואנחנו כבר נוגעים בשנת 2024

רמי בז'ה:  עשר שנים, תראו מה עברנו בעשר שנים: צוק איתן, מבצעים, מגיפה, סגרים, עוד מבצעים, עוד פיגועים, עוד סיפורים והינה בא אסון כזה – בואו נעביר את זה

דוד ביטן: רמי, אין ויכוח בינינו

דוד ביטן:  יהיה נוהל לחיצת כפתור בסופו של דבר

רמי בז'ה: אני רוצה להגיד לשר – וחבל שהוא יצא – שהוא צודק, אנחנו צריכים לשנות דיסקט

רמי בז'ה:  אבל מי שבעיקר צריך לשנות דיסקט הוא משרד האוצר, לא רק השר אלא גם הפקידים

רמי בז'ה:  כי הקיבעון המחשבתי שלהם - -      

אוריאל לין: דומים לממשלה כולה?      

רמי בז'ה: - - בלשמור על הקופה הציבורית לא מתאים לעת הזו, לא מתאים לזמן מלחמה בכלל

רמי בז'ה:  שר האוצר חייב להבין, וצריך להגיד לו את זה בפרצוף, תהפוך מיד קפוצה – כמו שאנחנו בהתנדבות ובנדיבות רצנו ראשונים לחזית

רמי בז'ה:  בעלי עסקים: הספרים הלכו לספר בחינם, השפים הלכו לבשל, בעלי החנויות הלכו לחלק גרביים, תמיד המגזר העסקי קופץ ראשון ללכת ולהתנדב

רמי בז'ה:  כשזה מגיע לדאוג לנו תראו מה קורה, במקום יד קפוצה צריך מישהו להגיד לו, תפתח ותפרע את תקציב המדינה

רמי בז'ה:  תפתח את תקציב המדינה ותזרים כסף מיידי

רמי בז'ה:  זה חמצן, זה טיפול נמרץ, זה לא לשלוח אותנו לקופת חולים

רמי בז'ה:  בגלל זה אני לא אוהב, בכלל, לא את המתווה המעליב שלו בטח, וגם לא את כל ההתחשבנויות כלפי השכירים וכלפי הפרילנסרים

רמי בז'ה:  לא צריך לעשות בכלל התחשבנויות

רמי בז'ה:       פרילנסר שמוציא חשבונית בסוף החודש, גבירותיי ורבותיי, 10-12 אלף שקל בחודש, לא צריך להתחשבן איתו

רמי בז'ה:  הוא צריך את כל ה-10,000 האלה בשביל לחיות, אי-אפשר לעשות איתו אחוזים

רמי בז'ה:  מישהו פה יודע לחיות עם 10,000 שקל בחודש? בואו תסבירו לי, אחרי ארבעה ימים ייגמר הכסף

רמי בז'ה:  הוא צריך להחזיק אגב, פעמיים, גם את משק הבית שלו וגם את העסק שלו

רמי בז'ה:  צריך להבין מה זה עצמאי קטן

רמי בז'ה:  אפרופו הסתדרות שדואגת לשכירים, שיש להם משרד הגנה, המגזר הציבורי וכולם נהדרים, וכמו בקורונה אנחנו שוב מוצאים את עצמנו חשופים בצריח – אולי לא הייתי צריך להשתמש במילה צריח בעת הזו

רונן צור: רמי, תסביר גם שההכנסה היא לא קבועה

רונן צור:  כי חלק ממודל האוצר לוקח השוואה עדיין בין החודשים, והרי פרילנס מקבל כל חודש - - -      

רמי בז'ה: לא צריך נוסחאות והתחשבנויות בכלל

רמי בז'ה:  כבוד היושב-ראש, אני מסתכל לך בעיניים ואומר לך משהו, אנחנו נרוקן את הקופה ביחד, ואחר כך נמלא אותה ביחד

רמי בז'ה:  רק אנחנו נמלא אותה, תנו לנו תחמושת בצורת כסף, בצורת תזרים ונשקים ארוכים ואנחנו נגן על עצמנו

רמי בז'ה:  כמו שאתם צריכים לשמור על החיילים, והם שומרים על הגבולות והביטחון, ככה אתם צריכים לשמור על העצמאים, כי העצמאים אחר כך ימלאו לך את הקופה מחדש

רמי בז'ה:       זה חשוב מאוד להבין כי במשרד האוצר, לצערי, לא

רמי בז'ה:  אני מבקש מכם, חבר הכנסת דנינו, אמרת דברים מדהימים

רמי בז'ה:  סופרים אתכם, אנחנו רוצים לראות שסופרים אתכם

רמי בז'ה:  אנחנו פה גם ביום שאחרי – כולנו פה גם ביום שאחרי

רמי בז'ה:  אנא מכם, ממשלה וקואליציה ואופוזיציה, בועז, אתה נציג האופוזיציה, אני אומר לך, המתווה הזה אם אתם יודעים לשים עליו מחר את היד ולא לעשות קשקושים, אין לנו את הזמן הזה, אנחנו פוגשים בראשון לחודש את כל ההוצאות – לא פגשנו הכנסות מה-7 לחודש

בועז טופורובסקי: מבחינתי עכשיו להצביע בעד

רמי בז'ה: אנא, תתעלו לגודל השעה ותעבירו את מתווה שר הכלכלה – כאן ועכשיו

דוד ביטן: רמי, תודה

דוד ביטן:  אתה רוצה אלכס? בבקשה, נסיים עם ההסתדרות

אלכס מילר: כן, כן

אלכס מילר:  תודה, אדוני היושב-ראש, אני אתייחס בקצרה

אלכס מילר:  ראשית, אנחנו בקשר רציף עם שר הכלכלה

אלכס מילר:  אנחנו תומכים כמובן במתווה הזה, עם תיקונים כאלה ואחרים, ואנחנו גם בקשר עם שר האוצר, נערכות פגישות

אלכס מילר:  בסופו של דבר, אנחנו רוצים לראות משהו שמגיע, ונותן מענה לאותם האנשים שנמצאים בקו הראשון של ההגנה על המולדת

אלכס מילר:  אותם האנשים שמשרתים ואותם האנשים שעובדים וצריכים לקבל בשורה

אלכס מילר:  וכמובן, הולכים לדיונים שמתקיימים כאן בכנסת

אלכס מילר:  אבל בסופו של דבר, צריכים לשמוע

אלכס מילר:  אני רוצה להבהיר את הסוגיות השונות, אנחנו גם מקבלים כל מיני תלונות מהעובדים, הקו של ההסתדרות פתוח, גם לחברים וגם לאילו שלא

אלכס מילר:  כל מיני הוצאות לחל"ת ללא הסכמה, זה דבר לא מקובל, אדוני היושב-ראש, צריכים לשמור על האיזונים

אלכס מילר:  אנחנו קוראים לכל אלה שחושבים בדרך כזו או אחרת לנצל את המצב שישמרו על העובדים

אלכס מילר:  בסופו של דבר, ראינו מה קרה אחרי הקורונה שהוציאו את האנשים בהמוניהם לחל"ת, ואז היה קושי גדול מאוד להחזיר אותם

אלכס מילר:       אדוני היושב-ראש, אחרי הקורונה עשינו יריד תעסוקה עם 17 אלף משרות פתוחות

אלכס מילר:  תחשבו כמה אנשים יצאו החוצה ולא חזרו למקומות העבודה

אלכס מילר:  בנושא הזה חשוב לשמור על האיזון וגם על הביקורת, שלפעמים אני שומע לעבר עובדי המדינה

אלכס מילר:  חברים, אלה האנשים הראשונים שיוצאים החוצה ונענים על כל הפניות ועל כל הבקשות

אלכס מילר:  בסופו של דבר, הם אילו שמוציאים לפועל את ההוראות של הדרג המדיני, צריך גם לשמור עליהם

אלכס מילר:  אלה אנשים שקופים במדינת ישראל ותשמרו גם עליהם

אלכס מילר:  תודה רבה

דוד ביטן: תודה

דוד ביטן:  רועי כהן

רועי כהן: 	תודה, אדוני היושב-ראש, מה שהיה פה ביום שני האחרון היה פרסה אחת גדולה, כאזרח במדינת ישראל התביישתי לקחת חלק בדיון

רועי כהן:  מדינת ישראל שידרה למגזר העסקי ולציבור העצמאים – שנמצאים באמת במצוקה – בלבול, כאוס, וחוסר אמון מוחלט במדינה

רועי כהן:  אני אומר לך, אדוני היושב-ראש, הזעם שיש למטה – הזעם הזה שאני פוגש בטלפון ובכל מקום הולך להתפוצץ

רועי כהן:  ההר געש הזה הולך להתפוצץ, כי אנשים מבינים ששוב פעם הפקירו אותם בזמן אמת

רועי כהן:  ואני אומר לך את זה, אדוני היושב-ראש, כי אתה בא מהשטח, אתה יודע מה זה אנשים שלא יודעים מה זה לשלם את השכירות שלהם

דוד ביטן: רועי, בסופו של דבר אנחנו נפתור את הבעיות

דוד ביטן:  אין לך מה לדאוג

רועי כהן: הזמן הוא קריטי, אנשים צריכים לשלם את המלאים שלהם, את השכירויות שלהם ואת ההלוואות שלהם

רועי כהן:  המתח שיצרו בין המעסיק לבין העובד הוא מתח הרסני

רועי כהן:  זה אדם שמתסכל בלבן של העיניים לבן-אדם שעד לפני רגע היה לו חלק מהייצור של ההכנסה של העסק, והוא אומר לו: תשמע אני לא יכול להעסיק אותך, צא לחל"ת

רועי כהן:  והוא אומר לו: תשמע, אין לי חל"ת, אין לי זכאות כי ניצלתי אותה בקורונה

רועי כהן:  והוא אומר לו: אני מצטער, אני לא יודע מה לעשות, אני לא יכול לשלם לך את הכסף – אני לא יכול

רועי כהן:  אם המדינה לא נכנסת מתחת לאלונקה אני לא יכול לשלם לך

רועי כהן:       דוד, תבין את זה

רועי כהן:  זה מה שקורה כרגע בשטח, במוסכים, במסעדות, באולמות האירועים, בסוכנויות הנסיעות ובכל מקום

רועי כהן:  הרי הוציאו אותם לפני שנתיים לחל"ת – המדינה לקחה עליהם אחריות

רועי כהן:  הם לא ידעו שיקרה עוד פעם אירוע כזה

רועי כהן:  ועכשיו הוא מסתכל לו בעיניים והוא אומר לו אבל לא מגיע לי, בדקתי מול הביטוח הלאומי, לא מגיע לי

רועי כהן:  עם מה אני אשלם את המשכנתא? ממה? לא מגיע לי

רועי כהן:  פניתי לביטוח הלאומי אמרו לי, רועי, זה החוק, לא מגיע להם, כי הם ניצלו את הזכאות שלהם

רועי כהן:   אף אחד לא יושב לחשוב על זה? אני לא מבין

רועי כהן:  לפני ששר האוצר יצא עם המתווה הזה, והוא ידע כי הוא אמר את זה במסיבת העיתונאים, הוא ידע שמאות אלפים יצאו לחל"ת – הוא אמר את זה

רועי כהן:  מה לא ידעת שלאנשים אין זכאות? מה לא ידעת שתשאיר אותם בלי כסף? מה לא ידעת שתשאיר אותם בלי הכנסה? אתה אמרת את זה בקולך, אמרת אנשים ייצאו לחל"ת, ידעת שלא ביטלו את תקופת ההכשרה, ידעת שאנשים ניצלו את הזמן הזה

רועי כהן:  למה אתה שולח אותם לבוא מול המעסיק ולומר לו תשמע: אתה משאיר אותי בלי אוכל, אתה מכיר את הילדים שלי, לילדים שלי לא יהיה מה לאכול

רועי כהן:  אתה מכיר אותם הרי היינו לפני כמה זמן בחופש ובנופש יחד

רועי כהן:       לאן הגענו? מה זה הניתוק הזה? איפה הם חיים האנשים האלה? איך אפשר לבוא, אני אומר לך, כי אני לא מכיר בן-אנוש, שיכול להוציא את הנייר הזה, שרושם על ירידה של 80%, 2,000 שקל לבן-אדם, אני לא מכיר אדם שיכול לעשות דבר כזה

רועי כהן:  אלא אם הוא יודע שב-1 לחודש, ביום כיפור, במלחמה תהיה לו הכנסה קבועה בבנק – זה הוא יודע, הוא יודע שיהיה לו כסף בבנק

רועי כהן:  אבל הוא יודע להגיד 2,000 שקל לבן-אדם, איך אפשר לחשוב על זה, דוד? איך אתה יכול להוציא נייר עם לוגו משרד האוצר, שאומר לתת לעצמאי שיורד ב-60% מ-12,000 שקל, 2,000 שקל? איך יוצא נייר כזה? מי נותן להם את האומץ לעשות דבר כזה? אני רוצה לדעת איזה בן-אנוש יכול להוציא נייר כזה, עם לוגו של משרד האוצר? די מספיק

דוד ביטן: רועי, תודה רבה

דוד ביטן:  אורן, בבקשה

אורן בוטא: מכובדיי, שר הכלכלה, יושב-ראש ועדת הכלכלה, כל חברי הכנסת

אורן בוטא:  אני אופטימי למרות שעברנו ארבע ועדות – אני אופטימי

אורן בוטא:  כי אני יודע שסמוטריץ' הוא לא זה שיחליט על הגורל של כולנו

אורן בוטא:  אנחנו יחד נחליט על הגורל של כולנו ואם צריך מעל סמוטריץ'

אורן בוטא:  אני מאלה שדחפו להקמת הממשלה הזאת, ואני מודיע פה לכולם, הממשלה הזאת תצליח לסייע במספרים

אורן בוטא:  אנחנו מביאים 60% מהכנסות המדינה, 22 מיליארד שקל, תבדקו אותי

אורן בוטא:  ואם צריך, לא לשלם אבטלה למיליון עובדים שנוציא לחל"ת חלילה, זה 9 מיליארד שקלים בשכר ממוצע, 75% מהברוטו שלהם

אורן בוטא:  אנחנו צריכים לשלם להם עד 10 מיליארד שקלים בחודש והחודש הראשון יהיה הבור הגדול ביותר

אורן בוטא:       אם אנחנו לא נקבל עד ה-10 בנובמבר את הכסף הבור יתחיל, כי אנחנו נתדפק על דלתות הבנקים

אורן בוטא:  הבנקים הם אלה שלא נתנו לנו שלושה חודשים אוויר, לא יצאו בתוכנית

אורן בוטא:  אנחנו לא נותנים לכם מגבלה, תחרגו ממסגרת האשראי, תשלמו את הריבית, ורק לא נחזיר לכם – את זה הם לא עשו

אורן בוטא:  אבל אין פה פקידים מהאוצר והם ישמעו את זה, את מה שאני אומר עכשיו – אנחנו מעל ראשו של סמוטריץ' בזכות הליכוד שיש לו 32 מנדטים, בזכות עוצמה יהודית, בזכות ש"ס ויהדות התורה, נצליח לעשות את זה

אורן בוטא:  ואני מודיע לכם, לא יכול להיות שעסק שהפסיד 20% מהמחזור וירד ל-30 אלף שקל הפסד, יקבל 20 אלף שקל פיצוי, לא יכול להיות

אורן בוטא:  ולכן, אנחנו תומכים במתווה של שר הכלכלה, אנחנו נהיה שם בכל הכוח

אורן בוטא:  אני לא רוצה שנהיה בכיכר הכנסת ברחובות, אני לא רוצה להקים מפלגת עצמאים, אבל אם נצטרך נעשה זאת

אורן בוטא:  תודה

דוד ביטן: טוב

דוד ביטן:  רק רגע

רמי בז'ה: כבוד היושב-ראש, אני אנצל את ההפוגה הזאת הואיל וחזרת, כבוד שר הכלכלה

רמי בז'ה:  אני נשבע לך שזה רק משפט, אפרופו שינויי הדיסקט

רמי בז'ה:  כבוד שר הכלכלה, החמאנו לך כולנו על המתווה ואני רוצה להגיד בפנייך, תודה

רמי בז'ה:  אני רוצה להגיד לך על הפרמטר השני שאמרת בנוגע להלוואות בערבות המדינה

רמי בז'ה:  קודם כול אנחנו צריכים את זה, בוא ננסה לשנות את הדיסקט הזה? תיקחו הפעם אתם הלוואות ואנחנו נהיה הערבים שלכם

רמי בז'ה:  כאשר לי חסר כסף אני הולך לבנק ולוקח אשראי

רמי בז'ה:  חסר לכם בקופה? הוא מפחד שחסר לו בקופה?      

ניר ברקת: לא, לא חסר כסף

רמי בז'ה: שייקח הלוואה ל-50 שנים, 300 מיליארד – אני ערב לו, אנחנו נחזיר את זה לא הוא

רמי בז'ה:  זה המשפט – בואו נהפוך את הדיסקט גם בזה

רמי בז'ה:  שהוא ייקח הלוואה ואנחנו נהיה הערבים

רמי בז'ה:  סליחה ותודה, דוד

ניר ברקת: המקורות לא צריכים לעניין אתכם

דוד ביטן: אין בעיה

דוד ביטן:  סיימנו עם האנשים שמייצגים גופים כלליים ואני רוצה לתת לאנשים שביקשו רשות דיבור ממסגרות ספציפיות

דוד ביטן:  התאחדות המלאכה והתעשייה, בבקשה

ראובן ארזי: נעים מאוד, אני רואת חשבון, וראש תחום המיסוי של התאחדות המלאכה והתעשייה

ראובן ארזי:  אני לא אחזור על מה שאמרו פה

ראובן ארזי:  אני רוצה להחמיא לכבוד שר הכלכלה על הירידה לפרטים ליו"ר הוועדה

ראובן ארזי:  לא סתם מרגישים שאתה איש עסקים, אתה יורד לרזולוציות מאוד מאוד נמוכות

ראובן ארזי:  איזה תענוג לעבוד מול מישהו שמבין, זה לא מספר ולא אקסל, ולא שיפטינג שמתכתב עם המציאות

ראובן ארזי:  אני ראיתי אותך בכל הדיונים, ואתה ממש יושב וכותב את כל ההערות ומקשיב לכל אחד בסבלנות ובכבוד, ועל כך שאפו גדול

ראובן ארזי:  וככה הייתי רוצה שהנציגים בממשלה ייראו, הלוואי

ראובן ארזי:       אני לא אחזור על מה שאחרים אמרו אבל אני רוצה לומר שאין משפחה או עסק או אדם במדינה הזאת שלא נכווה ונשרף מהיום הארור הזה

ראובן ארזי:  גם על משפחתי זה לא פסח, לצערי גם בת דודתי חטופה בעזה

ראובן ארזי:  והמשבר הוא תהומי, אנחנו לא מפסיקים לבכות, אנחנו בחרדה ממה שקורה

ראובן ארזי:  בנוסף לזה תוסיף שהאנשים מפרנסים את הילדים שלהם

ראובן ארזי:  החרדה היא שכל היום אנחנו צופים בחדשות וכולי, וכמו שאמרת אנחנו רוצים ודאות, כל הזמן אמרנו את זה

ראובן ארזי:  אנחנו אנשי עסקים, מי כמוך יודע את זה כבוד השר, אנחנו רוצים תוכנית עסקית

ראובן ארזי:  אנחנו לא יודעים לעבוד כשאנחנו לא יודעים מה קורה

ראובן ארזי:  רק תגידו לנו מה יקרה ואנחנו נדע להיערך לזה

ראובן ארזי:       אני רוצה לומר משהו על ה-7-0, 20-0

ראובן ארזי:  חבר'ה 40-0 חטף שנים וחוטף

ראובן ארזי:  קשה לחיות שם, המחבלים הגיעו גם ל-40-0 לא מפרסמים את זה בחדשות, אנחנו הסתגרנו בבתים שלנו

ראובן ארזי:  יש לי משרד, ויש לי עובדות שלא הגיעו שבועיים לעבודה כי הן רועדות מפחד לצאת מהבית

ראובן ארזי:  העסקים בדרום בכלל לא עובדים

ראובן ארזי:  40-0 זאת לא מילה גסה, כשכל חודש וכל חודשיים יש מבצע כזה ומבצע כזה ואנחנו סופגים את זה

ראובן ארזי:  אני רוצה להגיד משהו, רוב העסקים ב-40-0 הם עסקים קטנים, ואני רוצה להתחבר לכל מה שחבריי אמרו, הפיצוי לעסקים קטנים הוא - - -      

דוד ביטן: מה שמציע האוצר?     

ראובן ארזי: גם מה שמציע האוצר וגם המתווה

דוד ביטן: אין 100%, ברור

ראובן ארזי: רגע, אבל העסקים האלה מעסיקים שכירים אין פיצול לשכר

ראובן ארזי:  בכל השנים כתושבת הדרום, בעלת עסקים ומייצגת המון עסקים בדרום, מה הקשר בין ירידה במחזורים לכך שהעובדים שלי לא עבדו? אני צינור, אני מעסיקה

ראובן ארזי:  יש מושג – כבוד השר, אתה בטח תכיר, גם אתה, יושב-ראש הוועדה – שנקרא בסיס מזומן

ראובן ארזי:  אני קיבלתי כסף מאוגוסט עכשיו, אין ירידה במחזורים ואני מושבתת

ראובן ארזי:  מה הקשר? בכל המתווים, בכל המבצעים בדרום מעולם לא היה לזה קשר

ראובן ארזי:  גם בשומר חומות, תמיד היה מסלול שכר

ראובן ארזי:  קחו את זה לתשומת ליבכם

ראובן ארזי:  אנשים פה יצטרכו לשלם כסף והם לא זכאים לפיצוי, אנחנו הצינור

ראובן ארזי:  אני מתכתבת עם כל מה שאמרתם, עם כל מה שהבחור מההסתדרות אמר, העובדים שלנו הם האהובים שלנו

ראובן ארזי:  ההמלצה לחל"ת גמיש היא מהממת והיא נהדרת רק כמה דברים

דוד ביטן: רבותיי, לא יהיה זמן לאנשים אחרים לדבר

דוד ביטן:  מספיק

רונן צור: שכר באמת לא צריך להיות תלוי בשום מחזור

ראובן ארזי: זה חייב להיאמר

דוד ביטן: אמרת את זה, בסדר

דוד ביטן:  מספיק, די

ראובן ארזי: שנייה, רק עוד משפט אחד ברשותך

ראובן ארזי:  חיילי מילואים עצמאים - - -      

דוד ביטן: לא, לא, לא, זה הכול

דוד ביטן:  אנחנו לא נספיק שכולם ידברו עד 11:00, אני מאוד מצטער

דוד ביטן:  לא לחזור אחד על דברי השני

דוד ביטן:  אבירם אלון, בבקשה

אברהם כלפון: אני מהתאחדות בעלי האולמות וגני האירועים, אני אקצר יחסית

אברהם כלפון:  כידוע לכם מרבית בעלי האולמות וגני האירועים לא עובדים

אברהם כלפון:  אנחנו נמצאים במצב של שכול במדינה ובלחימה במדינה

אברהם כלפון:  ואף אחד לא רוצה לעשות אירועים

אברהם כלפון:  חשוב לנו להגיד תודה לשר, ליושב-ראש ולמנכ"ל

אברהם כלפון:  תודה על המתווה, זה מתווה שאנחנו יכולים לחיות איתו

אברהם כלפון:  יש כמה שינויים וכמה פרטים קטנים שצריך לשפר בו

אברהם כלפון:  לצורך הדוגמה, תקרת גג של 600 אלף שקל, אנחנו חייבים להעלות אותה קצת יותר

אברהם כלפון:  בסופו של דבר, בוועדת הכספים מגיע בעל אולם אירועים והוא צועק שיש לו שכירות של 500 אלף שקל – רק השכירות

אברהם כלפון:  איך הוא יכול לקבל בתוספת לזה גם ארנונה והוצאות קבועות? ובנוסף להכניס בפנים גם את מתווה העובדים? אנחנו חייבים לטפל גם בתקרה

ניר ברקת: אוקיי

אברהם כלפון: מעבר לזה להיאחז חזק במי שנפגע 100-80, להיאחז חזק ב-30% האלה

אברהם כלפון:  אנחנו לא יכולים לוותר על זה

אברהם כלפון:  והדבר שהכי חשוב לנו הוא המהירות

אברהם כלפון:  אתמול קיבלתי בערב טלפון לא מבעל אולם אלא מעובד של בעל אולם

אברהם כלפון:  העובד הזה אומר לי אבירם, אנחנו על סף הוצאה לחל"ת או פיטורים

אברהם כלפון:  אבירם, אני הולך לקבל באזור ה-70% מביטוח לאומי

אברהם כלפון:  איך אני יכול לשלם את המשכנתא? ואז בעל האולם מתקשר אליי ואומר לי אבירם, איך אני מסתכל לו בעיניים? מה אני אומר לו? אני לא יכול להוציא אותו לחל"ת, מה אני אומר לו? מה עם המתווה של המדינה? ומה אני אומר לבעל האולם – המדינה לא שם

דוד ביטן: תודה רבה

דוד ביטן:  קרן

קרן אוחנה איוס: תודה

קרן אוחנה איוס:  אני אשמח להגיד מילה על ניב, הבן שלי

קרן אוחנה איוס:  מכיוון שזה מקרה בוחן שכנראה ייצג הרבה מהנופלים

קרן אוחנה איוס:  הבן שלי לוחם, מסורתי, גר בניצן ביישוב של מפוני גוש קטיף

קרן אוחנה איוס:  עברנו את השבת השחורה

קרן אוחנה איוס:  הוא קם בבוקר של יום ראשון ב-8 באוקטובר, וכמיטב בננו הוא החליט שהוא הולך למילואים לפני צו 8

קרן אוחנה איוס:  באותו בוקר יש לנו עסק משפחתי, מוסך, כמובן שאין עובדים ואין פועלים

קרן אוחנה איוס:  המוסך סגור והדבר המתבקש בשבילו היה לקום ולעמוד בחזית, כאשר יש לו אישה בבית בהריון – שעכשיו היא אלמנה בהיריון, שאמורה  להתמודד עם מוסך סגור ועם פועלים שלא מגיעים

קרן אוחנה איוס:  בדרך הוא נהרג מאש כוחותינו וזה קורע לב

קרן אוחנה איוס:  אני יכולה לגלות סבלנות מאחר ואנחנו בעת לחימה והכאוס הוא גדול, אבל הכאוס שהולך בחוץ הוא גם זה שנמצא בפנים

קרן אוחנה איוס:  כאשר אין אחידות בין הצדדים ויש דיס-אינפורמציה, בדוגמה הפרטית שלי, בין הצבא לבין המשטרה

קרן אוחנה איוס:  אני מקבלת טלפון כהורה על טעות בזיהוי, ואני קוברת את הבן שלי, ואני כאן לאחר שקמתי משבעה, ואני יושבת כאן ואני רואה דיס-אינפורמציה בין האוצר, לכלכלה לבין הציבור

קרן אוחנה איוס:  כואב לי, ואני יושבת כאן ומייצגת ענף מאוד מאוד ייחודי, שאפילו בקורונה הוכרנו כענף ייחודי וקיבלנו מענק סקטוריאלי

קרן אוחנה איוס:  גני הילדים הפרטיים שמטפלים בכחצי מיליון ילדים, המעונות, גילאי לידה עד שלוש, שרובם, 77% מהם, נמצאים במגזר הפרטי

קרן אוחנה איוס:       המדינה אומנם העבירה את חוק הפיקוח אבל טרם נותנת שירות לכולם

קרן אוחנה איוס:  77% מהילדים בגילאי לידה עד שלוש שנמצאים אצלנו, נמצאים בבית בהנחיית פיקוד העורף ורק עכשיו חזרנו לפעולה

קרן אוחנה איוס:  אנחנו עובדים עם מגזר מאוד מאוד ייחודי

קרן אוחנה איוס:  אנחנו מגזר ש-99% ממנו הוא נשים, שכרגע יושבות בבית עם הילדים שלהן ולא יכולות לצאת לעבודה משני טעמים

קרן אוחנה איוס:  האחד, כי הבעלים שלהם בחזית

קרן אוחנה איוס:  השני, אי-אפשר להשאיר ילדים ללא השגחה מתמדת

קרן אוחנה איוס:  לי יש מעון פה בירושלים, היום קיבלתי הוראה מהרשות המקומית שאני יכולה לחזור לשגרה, ואין לי צוות וקשה מאוד לגייס אותן חזרה לפעולה

קרן אוחנה איוס:       אנחנו רוצים, ראשית, ניר, לתמוך בך

קרן אוחנה איוס:  באמת בתוך האי-שפיות אתה אי של שפיות

קרן אוחנה איוס:  תודה, על זה שהבאת משהו שאפשר לעבוד איתו

קרן אוחנה איוס:  אנחנו למודי ניסיון והקורונה לא הייתה מתווה טוב, מכיוון שלכאורה ניתנו מענקים שנתבקשנו להחזיר בחזרה

קרן אוחנה איוס:  כשיש בור יש מאין

קרן אוחנה איוס:  אנחנו עדיין מלקקים פצעים של חקיקה חדשה, של קורונה, של מבצעים, וקשה מאוד להרים את הראש ולחטוף כל פעם מכה בלי לעמוד בצורה מאוזנת

קרן אוחנה איוס:  זה כמו שיכור מתנדנד, ככה מרגישה העבודה מול האוצר

קרן אוחנה איוס:  ואם אנחנו נתבקש להחזיר את המענקים האלה בתוך שנת המס, לא בטוח שגני ילדים יפתחו חזרה ואז יהיה לנו גדל הביקוש על ההיצע

קרן אוחנה איוס:  ואז תהיה עליית מחירים, ושוב אנחנו פוגעים באותה אוכלוסייה של זוגות צעירים, כי זה יהיה חינוך לעשירים – וסליחה שאני אומרת את זה

קרן אוחנה איוס:  מי שישרוד הוא זה שיש לו כיס עמוק ומי שאין לו – לא יהיה שם

דוד ביטן: תודה

בועז טופורובסקי: על המוסך של הבן שלך, זיכרונו לברכה, קיבלתם עזרה?      

קרן אוחנה איוס: לא קיבלנו כלום

קרן אוחנה איוס:  ואנחנו כרגע בפתחו של ה-1 בחודש

קרן אוחנה איוס:  אני באה כרגע בשם הענף שאני מייצגת

קרן אוחנה איוס:  אין לי מושג איך הולכים לשלם לגננות, למטפלות, למבשלות ולכל מי שאמור ב-1 בחודש עדיין להיות זמין

קרן אוחנה איוס:       ברשותך, כבוד היושב-ראש, אני רוצה להגיד משהו לעניין הילדים שהוא הכי חשוב לי, ויסלחו לי חבריי שעובדים בתחומים אחרים

קרן אוחנה איוס:  ילד צריך קביעות אובייקט, ילד צריך לפגוש את אותו מבוגר שהוא ראה לפני שיצאנו למלחמה הארורה הזאת, אין לנו תחליף

קרן אוחנה איוס:  אני לא יכולה בכל בוקר להביא לילד מישהי אחרי שאני פונה לרשות התעסוקה ואגיד: מי פנוי באלנבי? אני צריכה את אותה מטפלת, את אותה גננת

קרן אוחנה איוס:  אחרי שבדקתי לה אי-רישום פלילי, שעברה קורס עזרה ראשונה ועברה הכשרה, שהיא תיתן את המענה לילד שעכשיו גם צריך מענה רגשי

קרן אוחנה איוס:  יסלח לי כבודו, אני לא יכולה לחפש אנשים בכנס תעסוקה, אני לא אמצא שם עובדים למעונות יום

קרן אוחנה איוס:  לכן, תנו לנו לשמר את העובדים שלנו

קרן אוחנה איוס:  תפרידו בין שכר העובדים לבין ירידה במחזורים

קרן אוחנה איוס:       אני החמאתי לך בדיון הקודם, שבשומר חומות, תקצבת עלות יומית של עובד

קרן אוחנה איוס:  עזרת לנו להחזיר אותם ביום שאחרי

קרן אוחנה איוס:  אפילו קבענו אז עד 80 ק"מ, ויש לכם את הכלים

קרן אוחנה איוס:  תנו לנו להתרומם בכבוד, אנחנו צריכים כרגע לטפל גם באלמנות וגם ביתומים, גם בקטינים חסרי ישע וגם בעורף שהוא הנשים

קרן אוחנה איוס:  עזרתכם בבקשה

קרן אוחנה איוס:  תודה

ניר ברקת: רק להגיד לך בשמי ובשם כולנו, חיבוק חזק, אנחנו איתך

ניר ברקת:  אחרי זה תקבלי ממני חיבוק פיזי

קרן אוחנה איוס: תודה רבה

דוד ביטן: גני הילדים

חנן דגן: אנחנו עוברים מבצעים כבר לא מהיום, זה לא דבר חדש לנו לשבת בוועדות ולשבת בוועדת הכספים

חנן דגן:  עד היום ראינו את הדברים רצים בקצב מספיק מהיר בשביל לבוא ואיכשהו להתמודד עם הדברים האלה

חנן דגן:  הפעם אנחנו נתקלים עם מצב שהוא בלתי אפשרי

חנן דגן:  אנחנו מגיעים כבר לסוף החודש, ואני מקבל טלפונים מגננות רבות, מה אני עושה? ואני אפילו לא יודע להגיד להן או מה הכיוון

חנן דגן:  הן גבו בתחילת החודש שכר מההורים, הן צריכות להחזיר את הכסף והן לא יודעות מה לעשות

חנן דגן:  אם הן לא יחזירו הן לא יקבלו מענק, כי לא תהיה ירידה

חנן דגן:  אם הן יחזירו, הן לא יוכלו לשלם שכר בתחילת החודש לעובדים, והינה אנחנו נמצאים בכאוס שהן לא יוכלו לצאת ממנו

חנן דגן:  חייבים לדעת כבר עכשיו, עוד לפני סוף החודש לאן הולכות פנינו, לפחות מהכיוון שהן ידעו להכין את עצמן

חנן דגן:  אנחנו חייבים לקחת את זה במלוא העוצמה קדימה

דוד ביטן: מה היה הפתרון בקורונה בעניין הזה?      

חנן דגן:   בקורונה הן קיבלו מענק יפה בגין הירידה בשכר

חנן דגן:  מענק שכל גן קיבל כפול מספר הילדים שהיו

דוד ביטן: מה קרה עם הכספים שגביתם

דוד ביטן:  הרי אתם גובים שיקים מראש, נכון?      

חנן דגן: הן לא גבו

חנן דגן:  הן גבו מראש בתחילת חודש אבל הקורונה הייתה מהלך של כמה חודשים

חנן דגן:  שהן בקושי שרדו אותו, זה היה קצת אחרת

דוד ביטן: אז קיבלתם מענק לעובדים והפעלתם את הגנים

חנן דגן: היו מענקים לעובדים במבצעים ואז חזרו לעבוד

חנן דגן:  דרך אגב, הנזק לא השלים את עצמו ועד היום הן משלמות את ההלוואות של הקורונה

חנן דגן:  הן אומרות לי, אנחנו לא נוכל עוד פעם לעבור את השלב הזה, אנחנו חייבים להגיב על זה מהר

חנן דגן:       הדבר השני שחייבים לקחת בחשבון הוא חוסר האמון

חנן דגן:  גם לקחו את החלק מהמענקים וגם איך שקיבלו את המענק דרשו מהן מע"מ

חנן דגן:  הן הגיעו שוב למצב כזה כי לא היה להן ממה לשלם את המשכורות

חנן דגן:  בגן ילדים רוב הרכיב הוא שכר, וזה מאוד מאוד משמעותי

דוד ביטן: שכר ושכירויות

חנן דגן: והשכירות

חנן דגן:  במרכז הם מגיעים לשכירויות מאוד גבוהות, אבל בפריפריה העיקר הוא השכר, עם שכר לימוד נמוך ומרווח נמוך

דוד ביטן: תודה רבה

דוד ביטן:  יוסי פתאל, סוכני התיירות

יוסי פלד: אני מלשכת מארגני תיירות נכנסת

יוסי פלד:  אדוני היושב-ראש, תודה רבה לך על הדיון

יוסי פלד:  אדוני השר, אני לא אחמיא לך כי כמות המחמאות המצטברות כבר עלולה להזיק לך ולתוכנית

יוסי פלד:  אם אתה מבין למה אני מתכוון

יוסי פלד:  אני חושב שהדיון חשוב

ראובן ארזי: הוא הרוויח את זה ביושר

יוסי פלד: אדוני היושב-ראש, במשפט אחד, היעדר תוכנית חירום היא לא מקרה, זאת כוונת מכוון

יוסי פלד:  זאת התוכנית להבטחת תעסוקה של הביורוקרטיה

יוסי פלד:  אני כבר הצעתי שנכין את השלטים: יחד ננצח את הביורוקרטיה

דוד ביטן: אנחנו התחייבנו שזה יהיה

יוסי פלד: אגב, לגבי התיירות יש כבר החלטת ממשלה והיא לא מקוימת

יוסי פלד:  לכן, יש פה משהו שהוא גדול יותר ממקרה כי כל שנתיים-שלוש יש פה משבר

יוסי פלד:  לגבי התוכנית עצמה, אדוני השר, כתבתי לך הערות טכניות חשובות

יוסי פלד:  מרבית התשומות של מארגני התיירות הנכנסת אינן מדווחות למע"מ בשל התנאים המאפיינים את הענף שלנו

יוסי פלד:  אין לנו מע"מ על תיירות, אלא רק בגין הוצאות קבועות

יוסי פלד:  לכן, בנוסחה שמוצעת לא יהיה לנו כמעט מחזור הוצאות להראות לצורך המענק של 6%-8%

יוסי פלד:  בתיירות הנכנסת אנחנו מדווחים רק על התשומות הקובעות

יוסי פלד:  אגב, הן משקפות נאמנה את ההוצאות שלנו

ניר ברקת: אתם לא מדווחים על ההכנסות? לא קשור למע"מ

יוסי פלד: בתי מלון זה אפס מע"מ

יוסי פלד:  ורוב האתרים - - -      

ניר ברקת: עדיין, אתם לא מדווחים על  - - -      

יוסי פלד: אנחנו מדווחים על ההכנסה

יוסי פלד:  אבל בהוצאה בתשומות שלפיהן המתווה אומר שנמדוד את ההוצאות שלנו אנחנו לא מדווחים

ניר ברקת: השאלה האם אתם לא מדווחים על המחזור? האם אפשר להשוות?  

יוסי פלד: התשובה היא כן

ניר ברקת: אז המחזור קובע, לא המע"מ

ראובן ארזי: הוא מדבר על החישוב של התשומות, של ה-18%

שלום דנינו: ניר, הם מדברים על ההוצאות הקבועות

שלום דנינו:  הם מדברים על תשומות שיש להן מע"מ

שלום דנינו:  זה שכירות של מבנה שבבעלותם, גם על זה הם לא מקבלים

שלום דנינו:  משהו אמר פה קודם, גם הארנונה לא נחשבת

יוסי פלד: אני מעיר את תשומת הלב, כי אני חושב שחשוב שיהיה מנגנון של איזשהו השגה למקרים האלה כי יהיו לכם עוד

יוסי פלד:  אדוני היושב-ראש, אני מבקש שמנגנון ההשגה יהיה בפיקוח הכנסת

יוסי פלד:  אל תשאירו אותנו לבד מול הבירוקרטים אחרי המלחמה

יוסי פלד:  זה חייב להיות בליווי שלכם

יוסי פלד:       דבר נוסף, הוא נושא כוח אדם

יוסי פלד:  נדמה לי שאין ספק שאין כיום תיירים במדינה

יוסי פלד:  אנחנו באפס הכנסות ואנחנו מתעקשים להחזיק את העובדים

יוסי פלד:  מדובר בכוח אדם מקצועי ולא נצליח לגייס אותו לאחר מכן

יוסי פלד:  גם בקורונה שכולם התפנקו בחל"ת נדיב, אנחנו התעקשנו לשלם משכורות בסיוע המדינה

יוסי פלד:  אנחנו מבקשים, והאוצר הודה בדיון, שהוא רוצה בעצם שמי שיש לו פגיעה משמעותית של 60%-80% שיוציא את העובדים לחל"ת

יוסי פלד:  ולכן, הוא הציע תמיכה מאוד מאוד נמוכה

יוסי פלד:  אנחנו מבקשים באפס הכנסה להעסיק את העובדים ולשמור אותם

יוסי פלד:       חשוב לי להדגיש, תיירות נכנסת מהווה את ענף הייצור הרביעי בגודלה של המדינה, כמו התעשיות הביטחוניות האזרחיות

יוסי פלד:  10% ממקומות העבודה בפריפריה, ירושלים, טבריה, צפת, נצרת לא יחזרו לחיים כלכליים בלי תיירים ברחובות שלהן

יוסי פלד:  אדוני, אנחנו גם ארגון המעסיקים של מורי הדרך, ויש פה בעיה שאני רוצה להפנות לתשומת ליבך – למרות שאני לא מייצג אותם – מורי הדרך - - -      

דוד ביטן: תודה, זהו

יוסי פלד: לא, אדוני

יוסי פלד:  זה עוול שלא קשור אליי

דוד ביטן: תודה, מספיק

דוד ביטן:  אנשים לא יספיקו לדבר

יוסי פלד: ועדת ההשגה הזאת היא קריטית כי הם לא יכולים לקבל כרגע כלום

דוד ביטן: זה הכול

דוד ביטן:  טלי לאופר

טלי לאופר: תודה

טלי לאופר:  אדוני, אני מבטיחה לקצר

שלום דנינו: טלי היא מהמתמצתות

טלי לאופר: תודה

טלי לאופר:  אני מנכ"לית התאחדות משרדי וסוכני הנסיעות בישראל

טלי לאופר:  קודם כול, אני רוצה להגיד בכנות, מאוד מאוד קשה לחזור לדבר על הנושאים הכלכליים בעיקר לאחר ששמעתי את הגברת כאן

טלי לאופר:  אני רוצה להשתתף בצערך, ולהגיד לך שמאוד מאוד נגעת לליבי

קרן אוחנה איוס: תודה

טלי לאופר: אין לנו ברירה כי יש את השרידות בחזית, ויש את השרידות של העורף שזאת השרידות הכלכלית

טלי לאופר:  אני אקצר בדברי התודה

טלי לאופר:  כבוד השר, וכבוד היושב-ראש, כל מה שאמרו אני חוזרת

טלי לאופר:  משרדי וסוכני הנסיעות בענף התיירות, אולי זה עוד מוקדם לדבר על זה, אבל אנחנו עוד שנייה הולכים להמשך של משבר שיהיה מאוד קשה

טלי לאופר:  אנטישמיות בחו"ל, חברות תעופה שלא פועלות לכאן, כל הילדים של כולנו במילואים, הלב נמצא פה עם החטופים

טלי לאופר:  אני מעריכה שהענף הזה הולך לתקופה מאוד ממושכת של קושי שיהיה מאוד קשה להתאושש ממנו

טלי לאופר:       לכן, התוכנית הזאת קריטית לנו, מצוין שהיא מדברת לא רק על הישרדות אלא גם מאפשרת את הצמיחה

טלי לאופר:  אני לא רוצה להיכנס לפרטים כי עוד לא ראינו בינתיים תסקיר חוק, ואני בטוחה שתהיה לנו הזדמנות, ואני מקווה להגיב

טלי לאופר:  אני רוצה להגיד שקריטי, קריטי – בין אם זה יהיה משרד הכלכלה שיעשה את זה, בין אם אתם תסייעו למשרד האוצר, תלוו ותעשו יחד – קריטי לתת את הדעת על המאפיינים הייחודיים של הענפים

טלי לאופר:  אני לא רוצה לחזור על דברי יוסי פתאל, יש לנו בדיוק את אותה בעיה עם התשומות שהן ללא מע"מ – זה נושא קריטי

טלי לאופר:       שנת ההשוואה, 2022, ענף התיירות היוצאת לפחות בינואר פברואר לא עבד, היה את האומיקרון, צריך לקחת את זה בחשבון בממוצעים

טלי לאופר:  דבר אחרון, עשית פה מעשה מדהים שכללת את החברות, שלא שמת גג של מחזורים

טלי לאופר:  לגבי נושא העסקת עובדים, אני מתחננת, אצלנו בענף יש 6-5 חברות כאלה שהן במחזורים של מעל 400 מיליון

טלי לאופר:  הן מעסיקות את מירב העובדים בענף הזה

טלי לאופר:  הן מספקות גם את העבודה ליתר החברות בענף הזה, והן התשתית

טלי לאופר:  הן חייבות סיוע, הן כמובן לא מוכללות בתוכנית של משרד האוצר, ואני מזכירה שבתקופת הקורונה הן הודרו מכל המענקים

טלי לאופר:  אני מבקשת לא לוותר על הנקודה הזאת

ניר ברקת: ברור

טלי לאופר: לוודא שהם ייכנסו לסיוע

טלי לאופר:  תודה רבה

בועז טופורובסקי: תדעי שיש להם מגבלה

רונן צור: לשכר בתוכנית של השר ברקת אין מגבלה

רונן צור:  וזה מאוד חשוב, זה מה שהיא אמרה

טלי לאופר: כן, כן, זה מה שאמרתי

טלי לאופר:  קודם כול, תודה שזה נכלל בתוכנית ורק לוודא שבמה שיקרה בתוכניות אחר כך שלא ידירו אותם, כי זה יהיה אסון כלכלי

טלי לאופר:  תודה

דוד ביטן: רמי ויינברג

צבי ויינברג: יושב-ראש הוועדה, תודה רבה על ההזדמנות לדבר פה

צבי ויינברג:  אני מחזק את הקודמים פה לגבי הברכות

צבי ויינברג:  אתמול התוודעתי בפעם הראשונה על הכיוון הפרקטי שבחרתם להוביל, וזה כיוון פרקטי בהחלט

צבי ויינברג:  ניתן קצת רקע שתבינו מאיפה אני בא

צבי ויינברג:  אני, מנכ"ל של חברה בשם סוויספורט שרותי מטען

צבי ויינברג:  אנחנו מסוף מטענים שפועל 24/7 במדינת ישראל, אחד משניים קיימים

צבי ויינברג:  המתחרים שלנו הם חברת ממן

צבי ויינברג:  למעשה, כל כניסה ויציאה של מטענים מסחריים במדינת ישראל עוברת דרכנו

צבי ויינברג:  כמו שאתם יכולים להבין, זה עסק קריטי וחיוני להמשך הקיום המסחרי של המדינה, ללא קשר לסיטואציה שאנחנו נמצאים בה

שלום דנינו: אצלכם זה אמור לעלות? לא?     

צבי ויינברג: ממש לא

שלום דנינו: למה?     

צבי ויינברג: כי המצב שאנחנו נמצאים בו כרגע הוא קיפאון משקי

צבי ויינברג:  אנחנו נמצאים כרגע במצב שבערך ירדתי ל-30% פעילות, מבחינת היקפי הפעילות

בועז טופורובסקי: אין טיסות, אין משלוחים – אין כלום

שלום דנינו: יש תחליף מול הסוכנות

צבי ויינברג: שנייה, אני רק רוצה להגיד בשתי מילים מה כואב לי

צבי ויינברג:  שהעסק הזה ימשיך לחיות וימשיך להיות עסק, כי אני חייב לשמור על המשאב העיקרי שהוא העובדים שלי

צבי ויינברג:  הכיוון שהלכתם אליו הוא כיוון נכון, הוא כיוון פרקטי

צבי ויינברג:  העובדים בתחום הזה הם משאב, איש איש הוא כמעט ללא תחליף

צבי ויינברג:  קשה מאוד לגייס עובדים לתחומים האלה, אתם יכולים להבין לבד שזאת עבודה לא קלה, והאתגרים שהיו לי בתקופת הקורונה היו מאוד מאוד לא פשוטים

צבי ויינברג:  הגענו להתייצבות וגם היום – זכיתי לפגוש את חבר הכנסת בועז טופורובסקי בעבר, הוא מכיר את הסיפור הזה – אנחנו נלחמים במשך שנים על שימור העובדים שלנו

דוד ביטן: זהו מספיק, נגמר

דוד ביטן:  אמרתי לכם לתמצת, אתם לא מבינים מה שאני אומר, אני מאוד מצטער

דוד ביטן:  גיל וקנין

גיל וקנין: אני יושב-ראש איגוד שכירים בעלי שליטה

גיל וקנין:  מי שלא מכיר את המושג הזה, הוא צמח בקורונה, קיבלתם עליו הרבה רעש מאיתנו

גיל וקנין:  אנחנו מייצגים היום כ-6,000 בעלי חברות, יחד, אנחנו מעסיקים בערך כ-100 אלף עובדים

גיל וקנין:  יש לי מגוון רחב של חברות בתוך האיגוד שלי, חלקם מענף התיירות, מענף התוכנה, משרדי הפקות, אולמות ומכל מיני תחומים

בועז טופורובסקי: אלו חברות ארנק?      

גיל וקנין: לא, לא בדיוק חברות הארנק

גיל וקנין:  אנחנו חברות רגילות שמחזיקות עובדים, אנחנו עובדים ממש

גיל וקנין:   אני עובד בחברה של עצמי

בועז טופורובסקי: הבנתי, שכיר בעל שליטה

גיל וקנין: כן, בדיוק

גיל וקנין:  שכיר בעל שליטה

בועז טופורובסקי: זה גם חברות ארנק וגם חברות גדולות

גיל וקנין: כרגע אני לא מדבר על חברות ארנק

גיל וקנין:  אני מציג כרגע חברות פעילות שהעובד שלי יורד יחד איתי

גיל וקנין:  אני רוצה לחדד שני נושאים

גיל וקנין:  אחד, אצלי יש המון חברות שההוצאות אצלם באמת לא כוללות מע"מ

גיל וקנין:  קרי בתי תוכנה שמשכירים שירותים בחו"ל, אין לו מע"מ על זה, זה לא מופיע ב-Esta שלו וזה גם לא יכנס לתחשיב

גיל וקנין:  אנחנו סובלים מאותה בעיה כמו שהזכירו כאן התיירות, זה על אותו עיקרון

גיל וקנין:  יש המון עסקים שהנוסחה של ההוצאות לא תיכנס טוב בנושא של ההוצאות ללא מע"מ

גיל וקנין:       נושא שני שאני רוצה להדגיש, ראיתי את התוכנית הנהדרת של כבוד השר, ואני בהחלט מברך עליה

גיל וקנין:  אני רוצה לחדד דבר אחד חשוב, ישנן המון חברות שמחזיקות מספר שותפים

גיל וקנין:  זאת אומרת שלושה, ארבעה או חמישה שותפים באותה חברה, ומעסיקים עוד עשרה או 15 עובדים

גיל וקנין:  כשאתם אומרים 15% פיצוי על חשבון המדינה ו-15% על חשבון המעסיק, זה אומר שאני משלם 15% ממני ועוד 5% שלי נוספים, על זה שאני עובד אצלי – זאת אומרת שאני משלם 30%

גיל וקנין:  לא נראה לי הגיוני שבחברות שיש בהן מספר שותפים צריכים לקבל פחות, ולממן יותר מהמדינה

גיל וקנין:  המדינה צריכה לשקול נוסחה נוספת, לשפות את אותו בעל שליטה שעובד בחברה של עצמו ומעסיק עובדים יחד איתו

גיל וקנין:      נקודה אחרונה שאני רוצה לחדד, יש אצלי מספר עסקים בתחום התיירות, שאני יודע שכרגע משמשים צינור לתשלום של המדינה לבתי המלון

גיל וקנין:  הם לא מרוויחים מזה שום דבר כדי שיוכלו לעשות סוג של גוף מתכלל, וזה יופיע אצלם במחזור

גיל וקנין:  צריך לקחת את זה גם בחשבון, כי בעצם הם לא יהיו זכאים לפיצויים

גיל וקנין:  תודה

דוד ביטן:  שי ברמן

יצחק ברמן: תודה

יצחק ברמן:  אדוני היושב-ראש, אדוני השר, המנכ"ל

יצחק ברמן:  אנחנו במשבר, מדינה במשבר, עם במשבר

יצחק ברמן:  אני רוצה לחשוב שכולם במשבר הזה: ימנים, שמאלנים, דתיים, חרדים, ערביי ישראל – כל מי שחי על האדמה הזאת, חש את הכאב ואת האובדן

יצחק ברמן:  היה לנו דבר כזה לפני 50 שנים, מלחמת יום כיפור

דוד ביטן: אתה סוטה מהנושא, עזבו אותי מהדברים הכלליים כרגע

דוד ביטן:   תתייחס לעניין שאתה מייצג כרגע

דוד ביטן:  מה הבעיה? אני לא מדבר ברור? אני מדבר ברור, נכון? תתייחס לעניין שאתה מייצג, זה הכול

דוד ביטן:  כן, בבקשה

יצחק ברמן: אדוני היושב-ראש, מה שנדרשת לנו כעת זאת מנהיגות, וכמו שצריך מנהיגות צבאית, ומנהיגות מדינית, צריך גם מנהיגות כלכלית וחברתית, כי הבעיה הזאת היא מעבר לפינה

יצחק ברמן:  אצלנו במסעדות התאריך הוא ה-1 בנובמבר

יצחק ברמן:  ב-1 בנובמבר אנחנו צריכים לשלם את משכורות אוקטובר, אנחנו לא נוכל לשלם את המשכורות

יצחק ברמן:  ולכן, אנחנו מבקשים מכם, השר, ממך היושב-ראש, בוואקום הזה שנוצר תהיו האדם שאנחנו נושאים אליו עיניים

יצחק ברמן:  נושאים אליו עיניים בתקווה שהפתרון הזה יבוא, ושאנחנו נוכל להציל את העסקים שלנו

דוד ביטן: אצלם הכי קשה כי הם ממש לא עובדים – כלום

ראובן ארזי: וההוצאות הקבועות שלהם הכי כבדות

יצחק ברמן: אני אגיד משפט סיום, אנחנו מכירים היטב את המתווה, לא ניכנס לפרטים

יצחק ברמן:  הייתה פה עבודה מדוקדקת

דוד ביטן: המתווה של משרד הכלכלה

יצחק ברמן: המתווה של משרד הכלכלה

יצחק ברמן:  ישבו על פרטי פרטים בצורה מדוקדקת, עניינית ומקצועית

יצחק ברמן:  ולכן, צריך לקדם אותו

יצחק ברמן:  ולקדם אותו מהר, גם כדי שיהיו מקדמות, אדוני היושב-ראש

יצחק ברמן:  מאוד חשוב שיהיו קדמות לתשלום כי אצלנו התזרים נעצר – אמרת בצדק, נגעת בדיוק בנקודה – אין תזרים

יצחק ברמן:  זה עסק, מסעדה, שבנוי רק על תזרים

דוד ביטן: תודה

דוד ביטן:  רון שרייבר, נשיא לשכת רואי החשבון, בזום

ד"ר עידית חנוכה: נחזור אליו

ד"ר עידית חנוכה:  עכשיו מישהו אחר

דוד ביטן: אוקיי

דוד ביטן:  רונן לוי, יושב-ראש ארגון המוסכים

דוד ביטן:  בקצרה, רונן

רונן לוי: קודם כול, אני רוצה באופן אישי לחבק את קרן ואת בני איוס ההורים של ניב, זכרו לברכה

רונן לוי:  אנחנו מכירים אישית את בני, הבעלים של מוסך מולדת בירושלים, ואת קרן אשתו, שדיברה פה

רונן לוי:  כואב לנו מאוד על כל מה שקורה

רונן לוי:  אני רוצה להגיד שאנחנו בענף קצת בבעיות אחרות, כרגע אנחנו בחוסר כוח אדם קיצוני

רונן לוי:  העובדים שלנו מגויסים, וכל מי שהסתמך על עובדים מהשטחים אין לו עובדים, מוסכים סגורים באשקלון, בבאר שבע וכמובן שבעוטף

רונן לוי:      אנחנו נדרשים להיות החילוף של המדינה

רונן לוי:  שימי לב שאם את לא שומעת טוב מה אומרים, לא לכתוב סתם של המדינה עכשיו, ואנחנו צריכים עזרה כדי לעזור לכל מי שצריך

רונן לוי:   בעיקר בדרום, להחזיר את החקלאות, להחזיר את המפעלים, את השינוע למפעלים האלה ולעזור בכל מה שאנחנו יכולים כדי לתת להם כתף

רונן לוי:  אנחנו צריכים את הכתף של המדינה כדי שתעזור לנו להיות הכתף של מי שצריך אותנו

רונן לוי:  וזה מאוד מאוד חשוב שאתם תעזרו לנו בדבר הזה

רונן לוי:  זאת משימת העל הראשונה שלנו, אנחנו מנסים לגייס עובדים ולתת עזרה למי שכרגע לא יכול לעבוד, ויש לו גם עובדים שהוא יצטרך אותם בעתיד

רונן לוי:  כמובן שאנחנו תומכים באופן מלא בתוכנית של שר הכלכלה, רק שאנחנו רוצים לדעת שהיא זאת שתהיה ולא התוכנית שהוצגה על ידי האוצר

רונן לוי:  אנחנו תומכים מאוד מאוד במודל הגרמני, כי אנחנו יודעים איזה נזק עשה המודל הקודם בקורונה לענף שלנו

רונן לוי:  אנחנו מקווים מאוד שהמדינה לא תאמץ את המודל הישן הזה

רונן לוי:       אני רוצה להביע את המחאה הגדולה שלי, על מה שקורה היום בענף תיקוני תאונות הדרכים

רונן לוי:  חברות הביטוח עדיין גונבות רכבים מהמוסכים שלא בהסדר

רונן לוי:  מוציאות לאנשים שאין להם עבודה, ואין להם עובדים את הרכבים וממשיכות בציניות

רונן לוי:  בתקופת חירום, בתקופה מטורפת כשלאנשים אין מכוניות במוסך, כשמגיע אוטו, מוציאים להם את האוטו ומאיימים על הלקוחות

רונן לוי:  צריך להפסיק את הציניות הזאת, בטח עכשיו להפסיק לגנוב לאנשים את הפרנסה, ולהוציא מהם את הפרנסה בכוח

רונן לוי:  אני פשוט לא מבין את זה, אנחנו בזעם איום ממה שקורה עכשיו בעניין, מעבר לכך שאנחנו צריכים לתת את כל כוחנו לעזור

דוד ביטן: רונן, תודה

דוד ביטן:  רונן, אמרתי בקיצור

דוד ביטן:  סיימת

דוד ביטן:  אלי סתיו, יושב-ראש פורום המכולות

אלי שלום סתוי: אני רוצה, לצידם של הקמעונאים הקטנים בענף המזון, גם לברך את שר הכלכלה וגם את יושב-ראש ועדת הכלכלה, על יוזמה ברוכה שלכם במסגרת המלחמה, שבו הפסקתם את הפשע הנוראי של העלאת המחירים בענף המזון

אלי שלום סתוי:  אני רוצה להגיד לכם שמאז שיצא המלשינון, אני רואה – אני מסתובב הרבה בשטח –הקמעונאים נרגעו

אלי שלום סתוי:  הם מוכרים במחירים סבירים, יש אפילו תחילה של תחרות מחודשת וכל הכבוד

אלי שלום סתוי:       אני רוצה להגיד משהו בנושא הזה שהוא מאוד חשוב, אני מייצג 10,000 קמעונאים קטנים בענף המזון, שחלקם כבר היו פה בוועדה והתלוננו בעבר, ואני רוצה להתלונן גם היום

אלי שלום סתוי:  יצרני הענף הגדולים ויבואני הענף הגדולים גובים מהמכולות ומהמינימרקטים מחירים מופקעים, שמגיעים לפעמים עד 100% יותר יקר ממה שהם גובים ברשתות השיווק הגדולות

אלי שלום סתוי:  אתם מצפים מאותם אלפי קמעונאים קטנים, שנותנים שירות לאוכלוסייה הנזקקת בישראל, להיות תחרותיים

אלי שלום סתוי:  אתם מצפים מהם להיות הוגנים עם הלקוחות שלהם, ואתם חייבים לוודא שהיצרנים והיבואנים נותנים להם יחס הוגן

אלי שלום סתוי:  משרד הכלכלה יצא בתוכנית מצוינת בעניין הזה

אלי שלום סתוי:  אני מבקש משר הכלכלה באופן אישי, תן גיבוי לתוכנית המצוינת שמשרד הכלכלה יצר, על מנת שאלפי קמעונאים קטנים ומוחלשים בענף המזון, יתנו שירות יעיל, תחרותי והוגן לציבור בישראל

אלי שלום סתוי:  תודה רבה

דוד ביטן: אלי, תודה רבה

דוד ביטן:  חן שרייבר, נשיא לשכת רואי חשבון

ניר ברקת: בעניין הפקעת המחירים, אדוני היושב-ראש, אנחנו בתהליך חקיקה, כן

ניר ברקת:  אני מקווה שבתוך כמה ימים נוכל להביא תסקיר

שלום דנינו: נביא את התקנון

בועז טופורובסקי: מה זה תקנון? רגע, רגע

דוד ביטן: אתה לא היית בישיבה

דוד ביטן:  נושא הפקעות המחירים לא קשור לנושא הזה

ניר ברקת: הרעיון הוא שמי שינצל את המלחמה ל - - -      

בועז טופורובסקי: הבנתי

בועז טופורובסקי:  לרגע חשבתי על  - - -      

דוד ביטן: כבוד השר, אני רוצה לסיים

דוד ביטן:  קודם כול, בגדול, אנחנו תומכים בתוכנית שלך

דוד ביטן:  ואני חושב שהיא נותנת בהרבה מאוד היבטים תוצאות טובות

דוד ביטן:  שמענו פה את אנשי המשק ונציגי כל הגופים שהתייחסו לזה

דוד ביטן:  כמובן שיש נושאים שיש להם מאפיינים ייחודיים, כמו גני ילדים, תיירות וכולי שגם שם אתם צריכים להיכנס לעובי הקורה

ניר ברקת: טיפול מיוחד

דוד ביטן: ולשפר את התוכנית הזאת במובן של מי שיש לו מאפיין חיובי

דוד ביטן:  מה שחשוב באמת, הוא פתרון להוצאות הגבוהות ופתרון לעובדים

דוד ביטן:  זה שני הדברים שהפתרון של האוצר לא מספק בכלל בעניין הזה

דוד ביטן:  אני לא מדבר על רווח, אף אחד לא מצפה לרווח

דוד ביטן:  מצפים לצוף מעל הקרקע

רועי כהן: דוד, הפתרון לעצמאים הקטנים

דוד ביטן: בוודאי, זה חלק מהעניין

דוד ביטן:  לעצמאים הקטנים יש עובדים

רונן צור: מדברים על דמי הקיום

רועי כהן: דמי הקיום, מה שהובטח לנו

רועי כהן:  המענק הסוציאלי על ידי שר האוצר

דוד ביטן: רגע, רגע

דוד ביטן:  אתם לא נותנים לי לסיים, שמענו אתכם, תנו לי רגע להגיד משהו

דוד ביטן:  אלה הדברים העיקריים

דוד ביטן:  מעבר לזה כמובן, עצמאי שעובד, אלה שפטורים ממע"מ, ומרוויחים עד 10,000 שקל, גם צריך להכניס אותם לעסק הזה, כי הם כמו עובדים רגילים לכל דבר ועניין

דוד ביטן:  השכירים של עצמם, בחברות שהם חברות של אדם אחד או של כמה אנשים - -      

שלום דנינו: בעלי שליטה

דוד ביטן: - - בקורונה כן נתנו להם פתרון

דוד ביטן:  צריך להבין, אנחנו לא בקורונה, שהייתה שנה וחצי

דוד ביטן:  אוי ואבוי אם המלחמה תמשך כל כך הרבה זמן

דוד ביטן:  אנחנו מדברים על תקופה מאוד קצרה, ולכן אפשר להיות לארג' הרבה יותר מאשר שהיינו בקורונה

דוד ביטן:  בסופו של דבר, מי שיחזיר את הוצאות המלחמה הם האנשים האלה שיושבים פה

דוד ביטן:  אם ניתן להם לחיות, הם גם יממנו את הוצאות המלחמה בסופו של דבר

דוד ביטן:       אנחנו מבקשים מהממשלה לדון בתוכנית שלך, עם כל הכבוד לפוליטיקה הפנימית

דוד ביטן:  אנחנו כן רוצים שהממשלה תדון בתוכנית שלך בהקדם

דוד ביטן:  אנחנו נעשה ישיבה בעוד עשרה ימים

ניר ברקת: מה שאתה צריך

ניר ברקת:  כל יום מבחינתי

ראובן ארזי: עשרה ימים זה כבר משכורות

ראובן ארזי:  החרדה עולה וגואה

קרן אוחנה איוס: זה רחוק מאוד עשרה ימים

ראובן ארזי: גם השכירים שלנו ייפגעו, כבוד היושב-ראש

בועז טופורובסקי: כדאי ללחוץ לפני סוף החודש

בועז טופורובסקי:  ב-1 בנובמבר יש משכורות

ראובן ארזי: גם השכירים שלנו ייפגעו

ראובן ארזי:  לא נוכל לשלם להם כסף כי אנחנו לא יודעים מה יקרה

טלי לאופר: ממש בימים אלה אנחנו נאלצים לקבל החלטות על החל"ת

דוד ביטן: אבל אמרתי שעוד צריכים להיכנס לנושאים הייחודיים

ראובן ארזי: מקבלים כבר החלטות על החל"ת

דוד ביטן: עכשיו כל אחד יחזור על מה שהוא אמר? בוודאי שצריכים ללכת לדברים ייחודיים כמו תיירות, גני ילדים, אולמות, מסעדות, כל הדברים שדיברנו עליהם

דוד ביטן:  אז עכשיו נחזור על הכול עוד פעם?     

ראובן ארזי: לא, לא

ראובן ארזי:  דיברנו על השכירים, כבוד היושב-ראש

דוד ביטן: שכירים יש לכולם

דוד ביטן:  התייחסנו באופן כללי לנושא העובדים, לא? זה חל על כולם

ראובן ארזי: על תשלום השכר

דוד ביטן: מה שחשוב הוא שב-10 בחודש אנשים משלמים משכורות

דוד ביטן:  צריך לסיים את התהליכים עד ל-10 בחודש

ניר ברקת: ברור, ברור

דוד ביטן: צריך גם להביא חוק לכנסת, אנחנו צריכים לדון בזה בוועדות

דוד ביטן:  לכן, צריך להקפיד שזה יהיה מהר מאוד

ראובן ארזי: כבוד היושב-ראש, ב-9

דוד ביטן: סליחה, טעיתי ביום

שלום דנינו: חברים, אם זה יהיה ב-10 אני אהיה מבסוט

שלום דנינו:  הלוואי וזה יגמר ב-10 בחודש

דוד ביטן: לכן, אין הרבה זמן לדיון

דוד ביטן:  בדיוק כמו שראש הממשלה והקבינט דנים בנושא הביטחוני כל יום, כך אנחנו צריכים לדון בנושא הכלכלי

ניר ברקת: אני מסכים לגמרי

דוד ביטן: אני רוצה להעריך את שר הכלכלה על זה שהוא תפס את העסק ונלחם את המלחמה הכלכלית

דוד ביטן:  זה התפקיד שלך, לא רק של שר האוצר

קטי קטרין שטרית: וגם הגיע לכל ישיבה, אדוני היושב-ראש

דוד ביטן: אני לא יודע למה הולכים תמיד לאוצר בעניין הזה

שלום דנינו: דוד, הערה טכנית אחרונה על המסלול הגמיש

שלום דנינו:  אני מאוד חושש כי אתה מדבר על פשטות ודווקא בסעיף הזה של ה-15 והחלוקה, אני ממש ממש חושש שזה יהיה מבוסס על תצהירים ועל דיווחים ונסתבך

שלום דנינו:  אם אפשר לקחת איזשהם שוליים לטובת העסקים ולפשט את זה, כי גם המיסים יצטרכו לבנות פלטפורמה מתאימה

רמי בז'ה: אני רוצה להגיד לכם לצוות BB, ביטן וברקת

רמי בז'ה:  זה שנציגי האוצר לא נמצאים פה - -  

אוריאל לין: די, די עם זה

רמי בז'ה: - - ולא באו לכבד אותנו, לא אותנו אלא את הגברת הטהורה הזאת כאן

ניר ברקת: חבר'ה, בואו נתקדם, בבקשה

קטי קטרין שטרית: תסלח לי, אני מגיעה מוועדת בריאות וגם לשם הם לא הגיעו

קטי קטרין שטרית:  אתה יודע למה? כי אוהבים לקחת את הפוליטיקאים ולהגיד שהם אשמים בהכול

רמי בז'ה: אל תצעקי עליי

קטי קטרין שטרית: אני לא צועקת עליך, אני משלימה אותך

ראובן ארזי: היא מצדיקה אותך

טלי לאופר: היא הסכימה איתך

קטי קטרין שטרית: אני מגבה אותך

בועז טופורובסקי: זה כשהיא לוחשת

קטי קטרין שטרית: ואני עוד לוחשת

דוד ביטן: רבותיי

ניר ברקת: חברים, בדברי הסיכום אני רוצה לדבר לקרן

ניר ברקת:  נתת שתי דוגמאות מאוד קשות, גם העסק המשפחתי של הבן שלך, זכרו לברכה, וגם את כמייצגת גננות

ניר ברקת:  אנחנו לא יכולים להתעלם מזה, וכמוך, לצערנו הרב, יש עוד הרבה מאוד

ניר ברקת:  ולכן, אני חושב שאנחנו צריכים לגשת לעניין הזה בחרדת קודש

ניר ברקת:  כשאנחנו מדברים על לגרום לעסקים לשרוד, אני מבקש שכל אחד יחשוב

ניר ברקת:  לצערי הרב, את הדוגמה הטובה ביותר למי שמדינת ישראל צריכה להתאחד סביבו, ולוודא שיש לכם את כל הכלים בעולם, כדי לשרוד את המלחמה ולצאת מפה טוב ואופטימי לקדימה

ניר ברקת:       אתה שאלת אותי כמה כסף זה יעלה, אם נתת לעסק חצי מהכסף זאת הוצאה – הוא לא ישרוד

ניר ברקת:  אם נתת לו את כל הכסף זאת השקעה – הוא ישרוד

ניר ברקת:  ואת הכסף שהשקעת נקבל חזרה בריבית דה-ריבית

ניר ברקת:  לכן, השאלה כמה זה עולה, זה לא גזברי כמה עדשים שמים בקופה, היעד הוא שרידות

דוד ביטן: לא מדובר פה על שנה, מדובר על חודשיים-שלושה

ראובן ארזי: כבוד השר, תדגישו שמדובר בהשתתפות בהוצאות ולא ברווח

ראובן ארזי:  לא חוגגים פה, אף אחד לא הולך לקזינו עם זה

ראובן ארזי:  השתתפות בהוצאות כשהעסק שלי דומם וממשיכות לרדת - - -      

דוד ביטן: את מחפשת כל הזמן, ורוצה לדבר כל הזמן

דוד ביטן:  אני לא רוצה להוציא אותך, מספיק

ניר ברקת: חברים, תנו לי לסכם

דוד ביטן: את כל הזמן נכנסת ומדברת, אני לא מבין את הקטע הזה

ניר ברקת: לגבי כמה כסף זה עולה אני מקווה שכולנו מבינים, אם נעשה את זה נכון זאת השקעה ואם נעשה את זה לא נכון סתם בזבזנו כסף

ניר ברקת:  אני מדבר פרטני, כי לא כולם מקבלים הרבה

ניר ברקת:  אלה שזקוקים, שפצועים קשה אם לא נעזור להם – שלחנו אותם לקבר

ניר ברקת:  לאלה שפצועים קשה נעזור והם יחזרו למציאות הטובה

ניר ברקת:  אלה שפצועים בינוני אם לא נעזור להם הם יהיו פצועים קשה

ניר ברקת:  לכן, הגישה שלנו היא מידתית בהתאם למי שנפגע ויש לו פגיעה עסקית

ניר ברקת:  אנחנו בתקווה שזה יהיה מהר ככל שניתן

ניר ברקת:  העניין הוא ברמה החודשית, אבל הנוסחה צריכה להיות נכונה מעכשיו עד שאנחנו מסיימים את המלחמה

ניר ברקת:       שאלת האם למדנו מהניסיון של הקורונה? התהליך הוא 50% מהפתרון

ניר ברקת:  התהליך בא קודם כול לתחקר ולהבין את הענפים השונים ואיפה הפערים שלהם

ניר ברקת:  על זה עבדנו שבועיים

ניר ברקת:  אגב, למה יש הלימה? כי שאלנו אותם, התרשמנו מהם האתגרים שלהם, השתכנענו שהם צודקים – לא בהכול הם צודקים – ובנינו מודל שמתחיל מהצרכים

ניר ברקת:  ואז הלכנו לראות: מה למדנו מהקורונה, מה למדנו משומר החומות, מה קורה בעולם, והפעלנו את הכלים ההכי רלוונטיים למקרה שאצלנו

ניר ברקת:       המשבר הבא יהיה שונה, אתה לא עושה קופי פייסט מלא, אתה מתאים את הכלים לצרכים

ניר ברקת:   התחלנו עם הצרכים – אמרתי כל הזמן לחברים באוצר, אצלי בבית שלוש שעות ביום שלישי, שלוש שעות ביום רביעי – ניסינו להסביר לאנשים באגף תקציבים את הפערים בין צרכים לבין הקופה

ניר ברקת:  הקופה לא מעניינת אותי, אותי מעניינים הצרכים, התהליך הוא 50% מהפתרון

ניר ברקת:        אנחנו מגיעים לכאן אחרי שדיברתי עם יואב שמחי ועם ארנון בר דוד, אנחנו מסונכרנים עם כל האנשים הרלוונטיים על תוכנית אחת שעושה שכל

ניר ברקת:  אני רוצה להדגיש את התיעדוף של הפריפריה

ניר ברקת:  חברים, הפריפריה לא מקבל 75% היא מקבלת 100%

ניר ברקת:  וכשמדובר על הרחבה גיאוגרפית של האזור, תהיה סוף-סוף הזדמנות לממשלת ישראל, לכנסת ישראל, להגיד אנחנו גאים בכם, אנחנו תומכים בכם 100%, אנחנו מרחיבים את התמיכה – היגיון, היגיון

ניר ברקת:      לכו לנתיבות – הייתי שם בנתיבות ובאופקים – זה היגיון, שכל ישר

ניר ברקת:  הם צריכים להיכלל בתוכנית של ה-100%, רחמנא ליצלן

ניר ברקת:  מרכז הארץ עד 75% – אין מה לעשות

ניר ברקת:  מה הבעיה עם זה? צריכים להיות נדיבים ולאותת להם שאנחנו אוהבים אותם

ניר ברקת:  אתם סובלים יותר, אנחנו רוצים שמי שקיבל סיוע של 75% במרכז, כשהוא יעבור לדרום הוא יקבל 100% אם חלילה הוא יידרש לכך

ניר ברקת:       אני רוצה לדבר על עוד שני דברים שאנחנו עושים

ניר ברקת:  אחד, יש לנו חמ"ל תעסוקה

ניר ברקת:  בחמ"ל הזה שותפים כל משרדי הממשלה

ניר ברקת:  מה אנחנו עושים שם? אנחנו מבקשים לדעת מכם איפה הצרכים שלכם

ניר ברקת:  אתמול היינו באזור התעשייה בצפון, במפעל שמייצר נשק וחסרים לו עובדים, דחוף לשלוח לו עובדים

ניר ברקת:  אנחנו יודעים לנייד ולהציע לקבוצות שמעוניינות בכך להגיע למקומות הנכונים

ניר ברקת:  אנחנו גם יודעים להביא יותר עובדים מחו"ל, ביקשתי לקיים דיון בקבינט ולהביא 160 אלף עובדים מחו"ל

ניר ברקת:  ואנחנו כבר עכשיו במכתבים עם כמה מדינות מהעולם, עושיםg to g  כדי להתחיל ולהזרים בהיקפים הרבה יותר גדולים

ניר ברקת:       היה לי ויכוח עם אנשי האוצר, אדוני היושב-ראש, הם מסתכלים על העובדים הישראלים מול העובדים בחו"ל

ניר ברקת:  אני אומר, סליחה, זה פרמטר אחד אבל יש שני דברים יותר חשובים

ניר ברקת:  תל"ג וצמיחה

ניר ברקת:  וכשאתה מגדיל את ההיצע אתה מקרין על יוקר המחייה, אז להביא עובדים זרים זה אחד הדברים החשובים ביותר שאנחנו צריכים לעשות עכשיו

ניר ברקת:  והמשרד שלנו ומשרד הפנים וההגירה שותפים לזה יחד, זה חמ"ל מאוד מאוד משמעותי וננצל אותו

ניר ברקת:       דבר אחרון, חמ"ל יבוא ויצוא

ניר ברקת:  שמענו כאן על כמה אתגרים, אנחנו עובדים עם אל-על, עם רשות שדות התעופה ועם משרד התחבורה כדי להבין איך אנחנו מתמודדים עם הירידה של המטענים שמגיעים מהאוויר בעיקר

ניר ברקת:  יש לכך כמה פתרונות ועובדים על זה

ניר ברקת:  צריך לוודא שאין בעיה של יבוא ויצוא כדי שלא יהיה מחסור במדינה

ניר ברקת:  אדוני היושב-ראש, תודה על ההזדמנות

דוד ביטן: רגע, רגע

דוד ביטן:  יש עדיין את הנושא של החקלאות, אומנם זה לא התחום שלך, אבל גם את החקלאות נצטרך להכניס לעניין הזה

ניר ברקת: כן, אני מסכים

דוד ביטן: דבר נוסף, בשבוע הבא, ביום שני, אנחנו נעשה ישיבה עם הסוכנות היהודית

דוד ביטן:  יש המון תרומות שמגיעות מיהדות התפוצות והסוכנות עשתה תוכנית סיוע לעסקים, כולל קרן להלוואות ודברים נוספים

דוד ביטן:  הם יציגו לנו אותה, אני אזמין אתכם כי יש לכם מה לומר בעניין הזה, אתם הצרכן של התוכנית שלהם

דוד ביטן:  תודה רבה לכולם, הישיבה נעולה